open-index/open-wikipedia-markdown huggingface dataset:
കുറത്തി

മലദൈവങ്ങളായ മുത്തപ്പൻ പോലെ പൊട്ടൻ, ഗുളികൻ, എന്നിവരോടൊപ്പം ഒരു മൂർത്തിയായി ആരാധിച്ചുവരുന്നതാണ് **കുറത്തി**. ജാതിവ്യവസ്ഥ നിലനിന്ന കാലത്തെ ഒരു ജനവിഭാഗമായും കാണപ്പെടുന്നു. 
കേരളീയ ഗ്രാമങ്ങളിൽ നിലനിന്നു പോരുന്ന് പല പുരാവൃത്തങ്ങളിലും കുറത്തിയുടെ സാന്നിദ്ധ്യം കാണാൻ സാധിക്കും . കൊല്ലം അറക്കൽ ദേവീക്ഷേത്രത്തിന്റെ ഐതിഹ്യപ്രകാരം മുഖ്യപ്രതിഷ്ഠയായ ദേവി അറക്കലിൽ വസിക്കാനിടയായത് ഒരു കുറത്തി നൽകിയ വെള്ളം കുടിച്ച് തീണ്ടൽ സംഭവിച്ചതിനാലാണ്.  പ്രാദേശിക കലാരൂപങ്ങളായ തെയ്യം പടയണി , പൊറാട്ടു നാടകം  എന്നിവയിലും  കുറത്തി കഥാപാത്രം  കടന്നുവരുന്നു 

## സ്ഥലനാമങ്ങൾ
കുറവൻ - കുറത്തി മലകളെ തമ്മിൽ ബന്ധിപ്പിച്ചു പണിത കമാന അണക്കെട്ടാണ് ഇടുക്കി ഡാം.

## ഐതിഹ്യം

ഒരിക്കൽ പാർവ്വതീ പരമേശ്വരന്മാർ കുറത്തിയായും കുറവനായും ജനനമെടുത്തു എന്നും ഐതിഹ്യമുണ്ട്. 

## ഇവയും കാണുക
*കുറത്തിയാട്ടം
*കുറത്തി തെയ്യം
## പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ജനവിഭാഗങ്ങൾ
വർഗ്ഗം:ഐതിഹ്യങ്ങൾ

## അവലംബം
സിബിൽ

ഇന്ത്യയിലെ ബാങ്കുകൾ ഉൾപ്പെടെ വായ്പ നൽകുന്ന സ്ഥാപനങ്ങൾ അംഗങ്ങളായിട്ടുള്ളു സ്ഥാപനമാണ് **സിബിൽ** അഥവാ **ക്രെഡിറ്റ് ഇൻഫർമേഷൻ ബ്യൂറോ (ഇന്ത്യാ) ലിമിറ്റഡ്**
വായ്പാ ചരിത്രം കൃത്യമായി രേഖപ്പെടുത്തി വയ്ക്കുന്ന ഒരു സ്ഥാപനമാണിത്. സിബിൽ ട്രാൻസ് യൂണിയൻ സ്കോർ, ക്രെഡിറ്റ് ഇൻഫർമേഷൻ റിപ്പോർട്ട് എന്നീ രണ്ട് വിവരങ്ങളാണ് സിബിൽ ലഭ്യമാക്കുന്നത് . ക്രെഡിറ്റ് ഇൻഫർമേഷൻ റിപ്പോർട്ടിന്റെ അടിസ്ഥാനത്തിൽ ഒരു വ്യക്തിക്ക് വായ്പ നൽകണോ വേണ്ടയോ എന്ന് ധനകാര്യ സ്ഥാപനങ്ങൾക്ക് തീരുമാനിക്കാവുന്നതാണ്.
## ചരിത്രവും സ്ഥാപനവും
പ്രധാന പൊതുമേഖലാ ബാങ്കുകൾ, ഐ.ഡി.ബി.ഐ. ബാങ്ക്, ഐ.സി.ഐ.സി.ഐ. ബാങ്ക്, ഇന്ത്യൻ ബാങ്ക്സ് അസോസിയേഷൻ, റിസർവ് ബാങ്ക് എന്നീ സ്ഥാപനങ്ങളിൽനിന്ന് റിസർവ് ബാങ്ക് നിയോഗിച്ച പ്രതിനിധികളുടെ ഒരു സംഘം 1999ൽ ഒരു ക്രെഡിറ്റ് ഇൻഫർമേഷൻ ബ്യൂറോയുടെ സാധ്യതയെപ്പറ്റി പഠനം നടത്തുകയും, ആ റിപ്പോർട്ടിന്റെ അടിസ്ഥാനത്തിൽ 1956ലെ കമ്പനി നിയമപ്രകാരം 2000 ജനുവരിയിൽ സിബിൽ സ്ഥാപിതമാകുകയും ചെയ്തു.  
## പ്രത്യേകതകൾ
* പ്രധാന ബാങ്കുകൾ, ധനകാര്യ സ്ഥാപനങ്ങൾ എന്നിവ ഉൾപ്പെടെയുള്ള അംഗങ്ങളിൽ നിന്നാണ് സിബിൽ പ്രാഥമികമായി വിവരങ്ങൾ ശേഖരിക്കുന്നത്. 
* സിബിലിന് വിവരങ്ങൾ കൈമാറിയ അംഗങ്ങൾക്ക് അന്വേഷണപ്രകാരം സിബിലിൽനിന്ന്  ക്രെഡിറ്റ് റിപ്പോർട്ടുകൾ ലഭ്യമാകും.
* വ്യക്തികൾക്കും തങ്ങളുടെ ക്രെഡിറ്റ് റിപ്പോർട്ടുകൾ അന്വേഷണപ്രകാരം സിബിലിൽനിന്ന് ലഭ്യമാകും.
* 2005ലെ വിവരാവകാശ നിയമത്തിന്റെ പരിധിയിൽ പെടാത്ത സ്ഥാപനമാണ് സിബിൽ.
## ക്രെഡിറ്റ് സ്‌കോർ (സിബിൽ സ്കോർ)
ഒരാളുടെ സാമ്പത്തിക സ്ഥിതിയെക്കുറിച്ചുള്ള ഒരു മുഖ്യ സൂചകമാണ് ക്രെഡിറ്റ് സ്‌കോർ. വായ്പ നൽകുന്ന സ്ഥാപനത്തിന് (ബാങ്കിന്) നിങ്ങൾ ഉണ്ടാക്കിയേക്കാവുന്ന റിസ്‌കുകളും ഇതിലൂടെ സൂചിപ്പിക്കപ്പെടുന്നു. ഇന്ത്യയിൽ ക്രെഡിറ്റ് ഇൻഫർമേഷൻ ഏജൻസിയായ സിബിൽ (ക്രെഡിറ്റ് ഇൻഫർമേഷൻ ബ്യൂറോ ഇന്ത്യ ലിമിറ്റഡ്) ആണ് വായ്പാദാതാക്കൾക്കുവേണ്ടി കസ്റ്റമറുടെ ക്രെഡിറ്റ് സ്‌കോർ നിർണയിക്കുന്നത്. ഒരാൾ വായ്പയ്‌ക്കോ, ക്രെഡിറ്റ് കാർഡിനോ വേണ്ടി നൽകുന്ന അപേക്ഷ ബാങ്കുകൾ സിബിലിന് അയച്ച് ക്രെഡിറ്റ് സ്‌കോറും ക്രെഡിറ്റ് റിപ്പോർട്ടും പരിശോധിക്കും.  ക്രെഡിറ്റ് സ്‌കോർ താഴ്ന്നവരുടെ അപേക്ഷ തള്ളും.  
മൂന്നക്ക നമ്പറുകളാണ് സ്‌കോറായി നൽകുന്നത്. വരുത്തുന്ന ഓരോ പിഴവിനും പോയിന്റ് കുറയും. 300 മുതൽ 900 വരെയാണ് സിബിൽ നൽകുന്ന ക്രെഡിറ്റ് സ്‌കോറിന്റെ പരിധി . ഇന്ത്യയിലെ പൊതുമേഖലാ ബാങ്കുകളും സ്വകാര്യം ബാങ്കുകളും അനുവദിക്കുന്ന ലോണുകളിൽ 90 ശതമാനവും സിബിൽ ക്രെഡിറ്റ് സ്‌കോർ 700നു മുകളിലുള്ളവർക്കാണ്. പൊതുവേ, കൂടുതൽ സ്‌കോർ 700 ഓ മുകളിലോ  അർഥമാക്കുന്നത് ഒരാൾ വായ്പ നന്നായി കൈകാര്യം ചെയ്യുന്നുവെന്നാണ്. 750നു മേലുള്ള ക്രെഡിറ്റ് സ്‌കോർ ഉണ്ടെങ്കിൽ കുറഞ്ഞ പലിശയ്ക്ക് വായ്പ ലഭ്യമാകാനിടയുണ്ട്. 
## അവലംബം

## പുറത്തേക്കുള്ള കണ്ണികൾ
*Official Website 
*CIBIL FAQ's 
*Reserve Bank of India
*CIBIL Kick starts operations
*'Fraud repository will help banks'
*AccessFinance

വർഗ്ഗം:പ്രത്യേക പദവിയുള്ള സ്ഥാപനങ്ങൾ
സേക്രഡ് ഹാർട്ട് കോളേജ്, തേവര

എറണാകുളം ജില്ലയിലെ തേവരയിൽ സ്ഥിതി ചെയ്യുന്ന കലാലയമാണ് **സേക്രഡ് ഹാർട്ട് കോളേജ്**. 1944-ലാണ് സേക്രഡ് ഹാർട്ട് ആശ്രമത്തിന്റെ കീഴിലായി ഈ കലാലയം സ്ഥാപിതമായത്.

## അവലംബം

## പുറത്തേക്കുള്ള കണ്ണികൾ

*

വർഗ്ഗം:എറണാകുളം ജില്ലയിലെ കലാലയങ്ങൾ
വർഗ്ഗം:മഹാത്മാഗാന്ധി സർവ്വകലാശാലക്കു കീഴിലുള്ള കലാലയങ്ങൾ
ചിന്നൻ ആൽബട്രോസ്

പശ്ചിമഘട്ടത്തിൽ കാണപ്പെടുന്ന ഒരു തനതു ശലഭമാണ് **ചിന്നൻ ആൽബട്രോസ്**(Lesser Albatross). ലോകത്ത് മറ്റൊരിടത്തും ഈ ശലഭത്തെ കണ്ടെത്താനായിട്ടില്ല. പശ്ചിമഘട്ടത്തിൽ തന്നെ ഗോവയുടെ തെക്കോട്ടുള്ള പ്രദേശങ്ങളിൽ മാത്രമാണ് കാണപ്പെടുന്നത്. കേരളത്തിൽ വിരളമായി കാണപ്പെടുന്ന പൂമ്പാറ്റയാണിത്.

## ജീവിതരീതി
മഴക്കാടുകളാണ് ഈ ശലഭങ്ങളുടെ പ്രധാന താവളങ്ങൾ. ശരവേഗത്തിലാണ് ഇവയുടെ പറക്കൽ. വിശ്രമില്ലാതെ ഏറെ നേരം പറക്കാനുള്ള കഴിവുണ്ടിവയ്ക്ക്. ആൺശലഭങ്ങളെ അപേക്ഷിച്ച് പെൺശലഭങ്ങൾ പുറത്തിറങ്ങുന്നത് കുറവാണ്.

## ശരീരപ്രകൃതി

ചിറകിന് പുറത്ത് മങ്ങിയ വെളുത്ത നിറമുണ്ട്. മുൻചിറകിന്റെ മേൽവക്കിൽ കറുത്തപാടുമുണ്ട്. ഈ പാട് മേലരികിലൂടെ ചിറകിന്റെ മുകളറ്റംവരെ പടർന്നിരിക്കുന്നു. മുകളറ്റത്തിലെ കറുത്തപാടിൽ നാല് വെളുത്ത പൊട്ടുകളുമുണ്ട്.

## പ്രജനനം
വെള്ളക്കാശാവ്(എനിക്കമ്പൽ)ചെടിയിലാണ് ഇവ മുട്ടയിടുന്നത്,

## അവലംബം

*മാതൃഭൂമി ആഴ്ചപ്പതിപ്പ് - കേരളത്തിലെ പൂമ്പാറ്റകൾ (ഡോ. അബ്ദുള്ള പാലേരി)
## പുറം കണ്ണികൾ

വർഗ്ഗം:തനതു ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:പീത-ശ്വേത ചിത്രശലഭങ്ങൾ
തേവര

കൊച്ചി നഗരത്തിലെ തെക്ക് പടിഞ്ഞാറ് ഭാഗത്തുള്ള ഒരു പ്രദേശമാണ് **തേവര**. കൊച്ചി കപ്പൽ നിർമ്മാണ ശാല സ്ഥിതിചെയ്യുന്നതിവിടെയാണ്.

## വിദ്യാഭ്യാസ സ്ഥാപനങ്ങൾ
*സേക്രട് ഹാർട് കോളേജ്, തേവര
*സി. സി. പി. എൽ. എം ആഗ്ലോ ഇന്ത്യൻ ഹൈസ്കൂൾ
*സെന്റ്. തോമസ് ജി.എച്ച്.എസ്. പെരുമണ്ണൂർ 

## ഭൂമിശാസ്ത്രം

വർഗ്ഗം:കൊച്ചിയുടെ പ്രാന്തപ്രദേശങ്ങൾ
തവാങ് ജില്ല

അരുണാചൽ പ്രദേശിലെ ഒരു ജില്ലയും ജില്ലാ ആസ്ഥാനവുമാണ് **തവാങ്**. ജനസാന്ദ്രത വളരെ കുറഞ്ഞ ഈ അതിർത്തി ജില്ല മുമ്പ് വെസ്റ്റ് കാമെങ് (West Kameng) ജില്ലയുടെ ഭാഗമായിരുന്നു. 
*ജില്ലയുടെവിസ്തീർണം: 2,172 ച.കി.മീ. 
*ജനസംഖ്യ: 34,705(2001) 
*അതിരുകൾ വ.തിബത്ത്, കി.വെസ്റ്റ് കാമെങ് ജില്ല, തെക്കും പടിഞ്ഞാറും ഭൂട്ടാൻ.

## ഭൂപ്രകൃതി

ഹിമാലയ പർവതനിരകൾ, വീതി കുറഞ്ഞ താഴ്വരകൾ, ഇടതൂർന്ന വനങ്ങൾ എന്നിവയാണ് തവാങ് ഭൂപ്രകൃതിയുടെ സവിശേഷതകൾ. വനങ്ങൾ സമ്പദ്പ്രാധാന്യമുള്ള വൃക്ഷങ്ങൾ നിറഞ്ഞവയാണ്. വനവിഭവങ്ങളെ ആശ്രയിച്ചുള്ള നിരവധി വ്യവസായങ്ങൾ ഈ ജില്ലയിൽ വികസിച്ചിരിക്കുന്നു. കാമെങ് (Kameng) ആണ് പ്രധാന നദി. കാർഷിക വിളകളിൽ ആപ്പിളിനും ഉരുളക്കിഴങ്ങിനുമാണ് പ്രാമുഖ്യം.

## ധാതുവിഭവങ്ങൾ

കൽക്കരി, ചെമ്പ്, ഡോളമൈറ്റ്, കണ്ണാടിമണൽ, ഇരുമ്പ്, ചുണ്ണാമ്പുകല്ല് തുടങ്ങിയവയാണ് തവാങ് ജില്ലയിലെ മുഖ്യ ധാതുവിഭവങ്ങൾ. തടിമില്ലുകൾ, പ്ലൈവുഡ്-വെനീർ മില്ലുകൾ, ധാന്യങ്ങൾ പൊടിക്കുന്ന മില്ലുകൾ, എണ്ണയാട്ടു കേന്ദ്രങ്ങൾ, കൈത്തറി-കരകൗശല വസ്തുനിർമ്മാണം എന്നിങ്ങനെ അനവധി ചെറുകിട വ്യവസായങ്ങളും ജില്ലയിൽ പ്രവർത്തിക്കുന്നുണ്ട്. വ്യാവസായികോത്പന്നങ്ങളിൽ കമ്പിളി വസ്ത്രങ്ങൾ, കടഞ്ഞെടുത്ത തടികൾ, വെള്ളി- ഇരുമ്പ് സാധനങ്ങൾ, തുകൽ, പരുത്തിത്തുണി, ചൂരൽ-മുളയുത്പന്നങ്ങൾ എന്നിവ ഉൾപ്പെടുന്നു. തവാങ് പ്രത്യേകയിനം കാർപ്പെറ്റുകൾക്കും പ്രസിദ്ധി നേടിയിരിക്കുന്നു. കന്നുകാലി വളർത്തലിന് ജില്ലയിൽ വലിയ പ്രാധാന്യമില്ലെങ്കിലും രോമത്തിനും ചുമട്ടാവശ്യങ്ങൾക്കും വേണ്ടി യാക്കിന്റെ സങ്കരയിനങ്ങളെ തിബത്തിൽനിന്ന് ഇറക്കുമതിചെയ്ത് പരിപാലിക്കുന്നുണ്ട്. ബുദ്ധവിഹാരങ്ങൾ നിറഞ്ഞ തവാങ് ഒരു വിനോദസഞ്ചാര കേന്ദ്രം കൂടിയാണ്. തവാങ് പട്ടണത്തിലെ ബുദ്ധവിഹാരം ഇന്ത്യയിലെ വലിപ്പം കൂടിയ വിഹാരങ്ങളിൽ ഒന്നാണ്.

## ജനങ്ങൾ

തവാങ് ജില്ലയിലെ ജനങ്ങളിൽ ഭൂരിപക്ഷംപേരും ഗിരിവർഗക്കാരാണ്. മോൻപ, ശേർദുക്പൻ, അകാ, മിജി എന്നീ വിഭാഗങ്ങൾക്കാണ് അംഗസംഖ്യ കൂടുതലുള്ളത്. മോൻപ വിഭാഗത്തിന്റെ ലോസ്സർ (Lossar), ജോമു (Jomu), ചോസ്കർ (Chosker) തുടങ്ങിയ ഉത്സവങ്ങൾ പ്രസിദ്ധമാണ്. ജനങ്ങളിൽ നല്ലൊരു ശതമാനം ബുദ്ധമതവിശ്വാസികളാണെങ്കിലും ഉത്സവങ്ങളോടനുബന്ധിച്ചുള്ള മൃഗബലി തുടർന്നു പോരുന്നു. അസമിയ, ബംഗാളി, ഹിന്ദി എന്നീ ഭാഷകൾക്കാണ് ഇവിടെ കൂടുതൽ പ്രചാരം. ജില്ലയിലെ വിദ്യാഭ്യാസമേഖല തികച്ചും അവികസിതമാണ്. ആരോഗ്യസംരക്ഷണ മേഖല താരതമ്യേന വികസിതമാണ്.

## അവലംബം

## പുറംകണ്ണികൾ
*http://tawang.nic.in/
*http://www.mapsofindia.com/arunachal-pradesh/information/tawang-district.html
*http://www.mapsofindia.com/maps/arunachalpradesh/districts/tawang.htm
*http://arunachalpradesh.nic.in/tawang.htm 
*http://www.onefivenine.com/india/villag/Tawang

വർഗ്ഗം:അരുണാചൽ പ്രദേശിലെ ജില്ലകൾ
വർഗ്ഗം:തവാങ് ജില്ല
സൈന്ദവി

ദക്ഷിണേന്ത്യയിൽ നിന്നുമുള്ള കർണ്ണാടകസംഗീത ഗായികയും പിന്നണിഗായികയുമാണ് **സൈന്ദവി** (3 ജനുവരി 1989).

## ജീവിതരേഖ
എസ്. ശ്രീവത്സൻ, എസ്. ആനന്ദി എന്നിവരുടെ മകളായി 1989 ജനുവരി 3ന് ചെന്നൈയിൽ ജനിച്ചു . ചെട്ടിനാട് വിദ്യാശ്രം സ്കൂളിലായിരുന്നു വിദ്യാഭ്യാസം . ഒട്ടനവധി തമിഴ് ചലച്ചിത്രങ്ങളിൽ ഗാനങ്ങൾ ആലപിച്ചിട്ടുണ്ട് . പ്രശസ്ത ഗാനരചയതാവ് ജി. വി. പ്രകാശ് കുമാറാണ് ജീവിത പങ്കാളി .

## അവാർഡുകൾ

## അവലംബം

വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:1989-ൽ ജനിച്ചവർ
വർഗ്ഗം:വനിതാ കർണ്ണാടകസംഗീതജ്ഞർ
വ്യതികരണം

രണ്ടോ അതിലധികമോ തരംഗങ്ങൾ ഒരു ബിന്ദുവച്ചു കൂട്ടിമുട്ടുമ്പോൾ സൂപ്പർപൊസിഷൻ നിയമം അനുസരിച്ച്, ആ ബിന്ദുവിന്റെ ആകെ സ്ഥാനാന്തരണം, എല്ലാ തരംഗങ്ങളുടേയും ആകെ ആയതിക്കു തുല്യമായിരിക്കും. ഇങ്ങനെ, അവയുടെ ആയതിയുടെ ആകെത്തുകയുള്ള മറ്റൊരു തരംഗമുണ്ടാവുന്നതിനെയാണു **വ്യതികരണം** എന്നു പറയുന്നത്. ഒരേ ആവൃത്തിയുള്ള രണ്ടു തരംഗങ്ങളുടെ കാര്യത്തിൽ, ഒരു തരംഗത്തിന്റെ ശൃംഗം മറ്റൊരു തരംഗത്തിന്റെ ശൃംഗത്തിനോടു തന്നെ ചേരുമ്പോൾ,  ആയതി ഇരട്ടിയാവുന്നു. ഇതിനെ നിർമ്മിതി വ്യതികരണം അഥവാ കൺസ്ട്രക്റ്റീവ് വ്യതികരണം എന്നു പറയുന്നു. ഒരു തരംഗത്തിന്റെ ശൃംഗം മറ്റൊരു തരംഗത്തിന്റെ ഗർത്തത്തോടു  ചേരുമ്പോൾ, ആകെ ആയതി പൂജ്യം ആവുന്നതിനെ വിനാശാത്മക വ്യതികരണം എന്നു പറയുന്നു.

വർഗ്ഗം:തരംഗ പ്രതിഭാസങ്ങൾ
വർഗ്ഗം:പ്രകാശത്തിന്റെ പ്രതിഭാസം
ദ പ്രിൻസ്

നവോത്ഥാനയുഗത്തിലെ ഇറ്റാലിയൻ നയതന്ത്രജ്ഞനും ചരിത്രകാരനും, രാഷ്ട്രമീമാംസകനുമായ നിക്കോളോ മാക്കിയവെല്ലിയുടെ വിഖ്യാതരചനയാണ് **ദ പ്രിൻസ്** (ഇറ്റാലിയൻ: ഇൽ പ്രിൻസിപെ).  മാക്കിയവെല്ലിയുടെ കത്തുകളിലെ സൂചന വച്ചു നോക്കിയാൽ, ഇതിന്റെ ഒരു ഭാഷ്യം 1513-ൽ, "നാട്ടുരാജ്യങ്ങളെക്കുറിച്ച്" എന്ന പേരിൽ വിതരണം ചെയ്യപ്പെട്ടു എന്നു കരുതാം. എങ്കിലും ഇതിന്റെ അച്ചടിച്ച പതിപ്പ് പ്രസിദ്ധീകരിക്കപ്പെട്ടത് ഗ്രന്ഥകാരന്റെ മരണത്തിന് 5 വർഷത്തിനു ശേഷം 1532-ൽ ആണ്.  മെഡിസി കുടുംബക്കാരനായ ക്ലെമന്റ് ഏഴാമൻ മാർപ്പാപ്പായുടെ അനുമതിയോടെയാണ് അച്ചടിപ്പതിപ്പ് വെളിച്ചം കണ്ടത്. കൈയെഴുത്തുപ്രതി പ്രചരിച്ചപ്പോൾ തന്നെ ഈ കൃതി വിവാദം സൃഷ്ടിച്ചിരുന്നു. 

അക്കാലത്ത് പതിവുണ്ടായിരുന്ന പരമ്പരാഗതമായ 'രാജദർപ്പണ'-ശൈലി (Mirror of Princes Style) പിന്തുടർന്നപ്പോഴും, ഈ കൃതി സവിശേഷമായ വ്യതിരിക്തത പുലർത്തിയെന്ന് പൊതുവേ അംഗീകരിക്കപ്പെട്ടിട്ടുണ്ട്. ലത്തീൻ ഭാഷക്കു പകരം ദാന്തേയുടെ ഡിവൈൻ കോമഡിയും, നവോത്ഥാനയുഗത്തിലെ ഇറ്റാലിയൻ സാഹിത്യകാരന്മാരും മാന്യമാക്കിയ ഇറ്റാലിയൻ നാട്ടുഭാഷയിൽ എഴുതപ്പെട്ടുവെന്നത് ഇതിനെ വ്യതിരിക്തമാക്കുന്ന ഘടകങ്ങളിൽ ഒന്നു മാത്രമാണ്.

വസ്തുസ്ഥിതിയുടെ മൂർത്താവസ്ഥയ്ക്ക് അമൂർത്തമായ ഏതെങ്കിലും ആശയമാതൃകയേക്കൾ പ്രാധാന്യം കല്പിക്കുന്ന മാക്കിയവെല്ലിയുടെ ഗ്രന്ഥം, ആധുനികദർശനത്തിലെ, വിശേഷിച്ച് രാഷ്ട്രീയദർശനത്തിലെ ആദ്യരചനയെന്ന് വിശേഷിപ്പിക്കപ്പെടാറുണ്ട്. "ചെയ്യാവുന്നതിനെ അവഗണിച്ച് ചെയ്യേണ്ടതിൽ ശ്രദ്ധ വെക്കുന്നവൻ സ്വന്തം നിലനില്പിനു പകരം നാശം ഉറപ്പാക്കുന്നു" എന്നു വാദിച്ച മാക്കിയവെല്ലി രാജനീതിയേയും സാദാചാരത്തേയും സംബന്ധിച്ച് അക്കാലത്ത് നിലവിലിരുന്ന കത്തോലിക്കാ-സ്കൊളാസ്റ്റിക് നിലപാടുകളുടെ വിപരീതധ്രുവത്തിലാണ് നിലയുറപ്പിച്ചത്.

താരതമ്യേന വലിപ്പം കുറഞ്ഞതെങ്കിലും, മാക്കിയവെല്ലിയുടെ കൃതികളിൽ ഏറ്റവും ശ്രദ്ധിക്കപ്പെട്ടതും, "മാക്കിയവെല്ലിയൻ" എന്ന ശകാരപദത്തിന്റെ ഉല്പത്തിക്കു കാരണമായതും ഈ കൃതിയാണ്. ഈ കൃതി ഗ്രന്ഥകാരനു നൽകിയ കുപ്രസിദ്ധി മൂലം ഇംഗ്ലീഷിൽ നിക്കോളോ മാക്കിയവെല്ലിയുടെ പേരുതന്നെ, "ഓൾഡ് നിക്" (Old Nick) എന്ന വക്രീകൃതരൂപത്തിൽ ചെകുത്താന്റെ പര്യായമായി. 'രാജനീതി', 'രാഷ്ട്രീയക്കാരൻ' എന്നീ പദങ്ങൾ ഉണർത്തുന്ന പ്രതികൂലഭാവത്തിന്റേയും പിന്നിൽ ഈ ലഘുരചന തന്നെ. ഇതിലെ പ്രതിപാദ്യവിഷയം മാക്കിയെവെല്ലിയുടെ ദൈർഘ്യം കൂടിയ "ലിവിയെക്കുറിച്ചുള്ള പ്രഭാഷണങ്ങൾ" എന്ന പിൽക്കാലരചനയിലും പരിഗണിക്കപ്പെടുന്നു. രാജനീതിയുടെ മറവിൽ കുറ്റകൃത്യങ്ങൾ ചെയ്തവരുടെ മാതൃകകളായി ഇറ്റലിയിലെ തന്റെ സമകാലീനരെ എടുത്തുകാട്ടുന്ന ഈ കൃതിയിലെ രീതി, അത്രയൊന്നും അറിയപ്പെടാത്ത മറ്റൊരു കൃതിയായ "കസ്ട്രൂച്ചിയോ കസ്ട്രക്കാനിയുടെ ജീവിതം" എന്ന പുസ്തകത്തിലും മാക്കിയവെല്ലി പിന്തുടരുന്നുണ്ട്.
 
യശപ്രാപ്തിക്കും നിലനിൽപ്പിനും ആവശ്യമെന്നു വരുമ്പോൾ ഭരണാധികാരികൾ അധാർമ്മിക മാർഗ്ഗങ്ങൾ അവലംബിക്കുന്നതിനെ നീതീകരിക്കുകയാണ് ഈ കൃതിയിൽ മാക്കിയവെല്ലി പ്രധാനമായും ചെയ്തത്.
 

## അവലംബം

വർഗ്ഗം:ഇറ്റാലിയൻ ഗ്രന്ഥങ്ങൾ
ദ ഹൗണ്ട് ഓഫ് ഹെവൻ

ആംഗലകവി ഫ്രാൻസിസ് തോം‌പ്സന്റെ (1859-1907) ഏറ്റവും പ്രസിദ്ധകവിതയാണ് **ദ ഹൗണ്ട് ഓഫ് ഹെവൻ**   (സ്വർഗ്ഗത്തിലെ വേട്ടപ്പട്ടി). ദൈവത്തിൽ നിന്ന ഓടിയകലാൻ ശ്രമിക്കുന്ന മനുഷ്യാത്മാവിന്റേയും അതിനെ വേട്ടനായേപ്പോലെ പിന്തുടർന്ന് പിടികൂടി രക്ഷപെടുത്തുന്ന ദൈവത്തിന്റേയും ചിത്രമാണ്‌ ഈ കവിത. ദുരന്തപ്രതിഭയായിരുന്ന തോം‌പ്സണ് കവിയെന്ന നിലയിൽ മരണാനന്തരം ലഭിച്ച പ്രശസ്തിയുടെ മുഖ്യ അടിസ്ഥാനം 182 വരികളുള്ള ഈ കവിതയാണ്‌.  

തോം‌പ്സന്റെ കവിതകളുടെ 1893-ലെ ആദ്യസമാഹാരത്തിലാണ്‌ ഇത് വെളിച്ചം കണ്ടത്.  1917-ൽ ഇംഗ്ലീഷ് യോഗാത്മകവിതകളുടെ ഓക്സ്ഫോർഡ് സമാഹാരത്തിലും അത് ഉൾപ്പെട്ടു. നേരത്തേ ഈ കവിത വായിച്ചിരുന്ന പ്രശസ്ത സാഹിത്യകാരൻ  ജെ.ആർ.ആർ.റ്റോൾകീനെ അത് ഏറെ സ്വാധീനിച്ചിരുന്നു.  ഭയന്നോടുന്ന മുയലിനെ, അനാവശ്യ വേഗമോ ഉദ്വേഗമോ കാട്ടാതെ നിശ്ചയദാർഢ്യത്തോടെ നിരന്തരം പിന്തുടർന്ന് പിടികൂടുന്ന വേട്ടനായേപ്പോലെ, ഒളിച്ചോടുന്ന മനുഷ്യാത്മാവിനെ പിടികിട്ടുവോളം പിന്തുടരുന്ന ദൈവത്തെയാണ്‌ ഈ കവിതയിൽ തോം‌പ്സൺ സങ്കല്പിച്ചത്. പാപത്തിലും പ്രാപഞ്ചികസുഖങ്ങളിലും മുഴുകി ആത്മാവ് ദൈവത്തിൽ നിന്ന് അകന്നുപോകുന്നെങ്കിലും, വിടാതെ പിന്തുടരുന്ന ദൈവകൃപ ഒടുവിൽ അതിനെ കീഴടക്കുന്നുവെന്ന് കവി കരുതി.

അമേരിക്കൽ ഐക്യനാടുകളിൽ വിദ്യാഭ്യാസത്തിലെ വർണ്ണവിവേചനം അവസാനിപ്പിച്ച ചരിത്രപ്രസിദ്ധമായ സുപ്രീം കോടതി വിധിയിൽ, ആ തീരുമാനം "നിശ്ചയദാർഢ്യത്തോടെയുള്ള മുഴുവൻ വേഗത്തിലും"(with all deliberate speed) നടപ്പാക്കണം എന്നു ഉത്തരവിട്ടിരുന്നു.  ആ പ്രയോഗം, ഈ കവിതയിൽ നിന്ന് കടമെടുത്ത താണ്‌.

## അവലംബം

## പുറത്തേക്കുള്ള കണ്ണികൾ

വർഗ്ഗം:കവിതകൾ
മെസോ

ഗ്നു/ലിനക്സ് ഓപ്പറേറ്റിങ് സിസ്റ്റങ്ങൾക്കായുള്ള ഒരു നിർമ്മിച്ച പണിയിട പരിസ്ഥിതിയാണ് **മെസോ**, സിംഫണി ഓ.എസിലേക്ക് ചേർക്കപ്പെട്ട ഇത് ജേസൺ സ്പിസാകിന്റെ സമ്പർക്കമുഖ രൂപകൽപനാ നിയമം പിന്തുടരുന്നു. മെസോ എഫ്.വി.ഡബ്ല്യു.എം എന്ന ജാലകസംവിധാനം പ്രയോജനപ്പെടുത്തുകയും ഒരു പുതിയ അവതരണരീതി കാഴ്ചവെക്കുകയും ചെയ്യുന്നു. റിയാൻ ക്വിൻ എന്ന ഡെവലപ്പറാണ് മെസോ രചിച്ചിരിക്കുന്നത്.

ഡെസ്ക്ടോപ്പ് ഒരു ഫോൾഡറാണ് എന്ന ആശയത്തിൽ നിന്നു മാറി ആവശ്യമായ എല്ലാ കാര്യങ്ങളും പണിയിടത്തിൽ ലഭ്യമാക്കി ഉപയോഗത്തിന് അനുയോജ്യമായ രീതിയിലാക്കിയാണ് മെസോ അവതരിപ്പിക്കുന്നത്. മെസോ  സിംഫണി ഓ.എസിലേക്കുള്ളതാണെങ്കിലും പഴയ പതിപ്പുകൾ .ഡെബ് ലും ലഭ്യമാണ്. ഇവ ഉബുണ്ടുവിലും മറ്റു ഡെബിയൻ, ഉബുണ്ടു വിതരണങ്ങളിലും ഉപയോഗിക്കാവുന്നതാണ്. കെ.ഡി.ഇ., ഗ്നോം എന്നിവയിൽ നിന്നു വ്യത്യസ്തമായി ലളിതമായ ഒരു പണിയിട വ്യവസ്ഥിതിയാണ് മെസോ. മെസോയുടെ നിർമ്മാണം പൈത്തണിന്റെ സമ്പർക്കമുഖ നിർമ്മാണത്തേയും കെഡിഇയുടെ സൂപ്പർകരമ്പയിൽ നിർമ്മിച്ച ക്വാർട്ടെറ്റിനേയും സ്വാധീനിച്ചിട്ടുണ്ട്.

## അവലംബം


വർഗ്ഗം:പണിയിട പരിസ്ഥിതി
മനില

ഫിലിപ്പൈൻസിന്റെ തലസ്ഥാനമാണ് **മനില** . മനില മെട്രോ പ്രദേശത്തെ പതിനാറ് നഗരങ്ങളിലൊന്നായ മനില, ഫിലിപ്പൈൻസിലെ ഏറ്റവുമധികം ജനസംഖ്യയുള്ള  രണ്ടാമത്തെ നഗരവുമാണ്.   38.55 ചതുരശ്ര കിലോമീറ്റർ വിസ്തൃതിയുള്ള ഇവിടത്തെ ജനസംഖ്യ,2007-ലെ സെൻസസ് പ്രകാരം 16,60,714 ആണ്, ലോകത്തിൽ ഏറ്റവും അധികം ജനസാന്ദ്രതയുള്ള നഗരമാണ് മനില . മനില ഉൾക്കടലിന്റെ കിഴക്കൻ തീരത്തായാണ് ഈ നഗരം സ്ഥിതിചെയ്യുന്നത്.
## അവലംബം


വർഗ്ഗം:ഏഷ്യയിലെ തലസ്ഥാനങ്ങൾ
വർഗ്ഗം:ഫിലിപ്പീൻസിലെ പട്ടണങ്ങൾ
തുപ്പലംപൊട്ടി

വേലിപടർപ്പുകളിൽ സാധാരണയായി കണ്ടുവരുന്ന ഒരു സസ്യമാണ് **തുപ്പലംപൊട്ടി** അഥവാ **വേലിപടക്കം**. ഇതിന്റെ മൂത്ത് ഉണങ്ങിയ കായ (വിത്ത്) വെള്ളം നനഞ്ഞാൽ അതിന്റെ തൊണ്ട് പൊട്ടി വിത്ത് ചിതറും. ഈ സ്വഭാവമുള്ളതുകൊണ്ട് ഇത് കുട്ടികൾക്ക് ഒരു ആകർഷണമാണ്. തുപ്പലം (ഉമിനീര്) വിരലിൽ പറ്റിച്ച് കുട്ടികൾ ഇത് പൊട്ടിക്കുന്നതുകൊണ്ടാണ് ഇതിനെ തുപ്പലംപൊട്ടി എന്ന് വിളിക്കുന്നത്.

Acanthaceae കുടുംബത്തിൽ പെട്ട ഈ സസ്യത്തിന്റെ ശാസ്ത്രനാമം Asystasia gangetica എന്നാണ്. ചൈനീസ് വൈലറ്റ് എന്ന പേരിലും അറിയപ്പെടുന്നു. മണ്ണിൽ പരന്ന് വളരുന്ന കുറ്റിച്ചെടിസ്വഭാവമുള്ള ഈ സസ്യം എന്തെങ്കിലും താങ്ങുസഹായം ലഭിക്കുകയാണെങ്കിൽ ഒരു മീറ്റർ ഉയരം വരെ വളരും. ഒരുവിധം എല്ലാ രാജ്യങ്ങളിലും ഈ സസ്യത്തെ കാണാം. നാട്ടുവൈദ്യത്തിൽ ഇതിന്റെ ഇല ആസ്മയ്ക്കുള്ള മരുന്നായി ഉപയോഗിക്കുന്നുണ്ട്. കുറ്റിച്ചെടി സ്വഭാവത്തിൽ വളരുന്നതിനാൽ ഇത് തേനീച്ച, പൂമ്പാറ്റ, മറ്റ് ജീവികൾ ഇവയുടെയെല്ലാം ആവാസവ്യവസ്ഥയിൽ നിർണ്ണായക പങ്കുവഹിക്കുന്നു.

## അവലംബം


വർഗ്ഗം:സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:പരമ്പരാഗത ആഫ്രിക്കൻ വൈദ്യത്തിൽ ഉപയോഗിക്കുന്ന സസ്യങ്ങൾ
വർഗ്ഗം:ആഫ്രിക്കയിലെ ഔഷധ സസ്യങ്ങൾ
വർഗ്ഗം:കേരളത്തിലെ സസ്യജാലം
തൊഴിയൂർ

കേരളത്തിലെ സാംസ്കാരിക തലസ്ഥാനമെന്നു വിശേഷിപ്പിക്കുന്ന തൃശൂർ ജില്ലയുടെ വടക്ക് പടിഞ്ഞാറ് ഭാഗത്തായി ചാവക്കാട് താലൂക്കിലെ ഗുരുവായൂർ മുനിസിപ്പാലിറ്റിയിൽ ഉൾപ്പെട്ട **തൊഴിയൂര്** എന്ന ഗ്രാമം. അറബിക്കടലിൽ നിന്നും ഏഴു കിലോമീറ്റർ മാറി സ്ഥിതിചെയ്യുന്നു, പൂക്കോട്വില്ലേജിന്റെ കീഴിലുള്ള ഈ ഗ്രാമം ഒരു മുസ്ലീം ഭൂരിപക്ഷ പ്രദേശമായാണ് അറിയപ്പെടുന്നത്.

തൊഴിയൂരെഴുത്തുകൾ  എന്ന  ലേഖനങ്ങളിൽ  നൗഷാദ്  ബ്ലൂ  ബെറി  തൊഴിയൂരിന്റെ  ചരിത്രവും,    കഥകളും,  വ്യക്തികളുടെ  വിവരണങ്ങളും തുടർന്ന്  കൊണ്ടിരിക്കുന്നു...  
അതിനെ  കുറിച്ചുള്ള  വിവരങ്ങൾക്ക്  ഈ നമ്പറുമായി  ബന്ധപ്പെടാം... 

0097156 580 3838 

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
തോമസ് ബർളി

ഒരു മലയാളചലച്ചിത്ര അഭിനേതാവും നിർമ്മാതാവും സംവിധായകനുമാണ് **തോമസ് ബർളി** (1932 സെപ്റ്റംബർ 1-2024 ഡിസംബർ 16). 1953-ൽ പുറത്തിറങ്ങിയ തിരമാല എന്ന ചിത്രത്തിലാണ് ആദ്യമായി അഭിനയിച്ചത്. എറണാകുളം ജില്ലയിലെ ഫോർട്ട് കൊച്ചി സ്വദേശിയാണ് ഇദ്ദേഹം. ഇതുമനുഷ്യനോ  എന്ന ചിത്രമാണ് ആദ്യമായി സംവിധാനം ചെയ്തത്. 1985-ൽ പ്രേംനസീർ നായകനായി പുറത്തിറങ്ങിയ വെള്ളരിക്കാപ്പട്ടണം എന്ന ചിത്രത്തിന്റെ കഥ, തിരക്കഥ, സംഗീതം, നിർമ്മാണം, സംവിധാനം എന്നിവയെല്ലാം ഇദ്ദേഹം തന്നെ കൈകാര്യം ചെയ്തു. തിരമാല പുറത്തിറങ്ങി രണ്ടാം വർഷം ഇദ്ദേഹം ചലച്ചിത്രപഠനത്തിനായി അമേരിക്കയിലേക്ക് യാത്രയായി. 15 വർഷക്കാലം അവിടെ പഠനത്തിനായും മറ്റും ചിലവഴിച്ചു. അക്കാലത്ത് ഹോളിവുഡിൽ *മായാ* എന്നൊരു ചിത്രം കുട്ടികൾക്കായി അദ്ദേഹം പുറത്തിറക്കി. ഫ്രാങ്ക് സിനാത്ര പ്രധാന കഥാപാത്രത്തെ അവതരിപ്പിച്ച നെവർ സുഫ്യൂ എന്ന ഹോളിവുഡ് ചിത്രത്തിൽ അഭിനയിച്ചു. ചിത്രരചനയിലും പ്രവേശിച്ച തോമസ് രചിച്ച *ഗാലിയൻ* എന്ന ചിത്രം രാജ്യാന്തരചിത്രരചനാപ്രദർശനത്തിൽ പ്രദർശിപ്പിച്ചു. തുടർന്ന് നാട്ടിൽ തിരിച്ചത്തിയ ശേഷമാണ് *ഇതു മനുഷ്യനോ* എന്ന ചിത്രം സംവിധാനം ചെയ്തത്. മലയാളത്തിലെ വളരെ ശ്രദ്ധിക്കപ്പെട്ട *സുഖമൊരു ബിന്ദു*, *ദുഃഖമൊരു ബിന്ദു* എന്ന ഗാനം ഈ ചലച്ചിത്രത്തിലേതാണ്.

## ജീവിതരേഖ
എറണാകുളം ജില്ലയിലെ ഫോർട്ട് കൊച്ചിയിലെ കുരിശിങ്കൽ കുടുംബത്തിൽ, കെ. ജെ. ബെർളിയുടെയും ആനി ബെർളിയുടെയും മകനായി 1932 സെപ്റ്റംബർ 1 നാണ് തോമസ്‌ ബെർളിയുടെ ജനനം. ഫോർട്ടുകൊച്ചിയിലും എറണാകുളത്തുമായി ആദ്യ കാല വിദ്യാഭ്യാസം.

1954 ൽ സിനിമാപഠനത്തിനായി അമേരിക്കൻ ഐക്യനാടുകളിലെത്തിയ അദ്ദേഹം കാലിഫോർണിയ യൂണിവേഴ്സിറ്റിയിൽ നിന്ന് സിനിമാപഠനം പൂർത്തിയാക്കി. അവിടെ നിന്നും തിയേറ്റർ ആർട്സ് ബിരുദം പൂർത്തിയാക്കി. തുടർന്ന് അമേരിക്കയിൽ തങ്ങിയ അദ്ദേഹം 1970 കളിൽ ഫോർട്ട് കൊച്ചിയിൽ തിരിച്ചെത്തി മത്സ്യക്കയറ്റുമതി വ്യവസായിയായി.

എറണാകുളം മെഡിക്കൽ ട്രസ്റ്റ് ആശുപത്രിയിൽ ചികിത്സയിലിരിക്കെ 2024 ഡിസംബർ 16 ന് തോമസ് ബെർളി അന്തരിച്ചു.

### വ്യക്തി ജീവിതം
അദ്ദേഹത്തിനും ഭാര്യ സോഫി തോമസിനും 3 മക്കൾ.

## സംഭാവനകൾ
1953 ൽ വിമൽകുമാർ സംവിധാനം ചെയ്ത *തിരമാല* എന്ന മലയാള ചലചിത്രത്തിൽ നായകനായി. പിൽക്കാലത്ത് നായകനായി പ്രസിദ്ധനായ സത്യൻ ആയിരുന്നു ഈ ചിത്രത്തിലെ വില്ലൻ കഥാപാത്രത്തെ അവതരിപ്പിച്ചത്.

കാലിഫോർണിയ യൂണിവേഴ്സിറ്റിയിൽ നിന്ന് സിനിമാപഠനം പൂർത്തിയാക്കിയ ശേഷം നിരവധി ഹോളിവുഡ് ചിത്രങ്ങളിലും, കൗബോയ് ചിത്രങ്ങളിലും അവിടുത്തെ ടെലിവിഷൻ സീരിയലുകളിലും അഭിനയിച്ചു. ഹോളിവുഡിൽ *മായാ* എന്ന കുട്ടികളുടെ ചിത്രം പുറത്തിറക്കിയ അദ്ദേഹം പഠനകാലത്ത് എഴുതിയ ഒരു തിരക്കഥ കിങ് ബ്രദേഴ്‌സ് എന്ന കമ്പനി സിനിമയാക്കിയിട്ടുണ്ട്.  

ചിത്രരചനയിലും തൽപരനായിരുന്ന അദ്ദേഹത്തിൻ്റെ *ഗാലിയൻ* എന്ന ചിത്രം രാജ്യാന്തര ചിത്രരചനാപ്രദർശനത്തിലും ഇടംനേടിയിരുന്നു.

കേരളത്തിലേക്ക് തിരിച്ചെത്തിയ ശേഷം 1973 ൽ *ഇത് മനുഷ്യനോ*, 1985 ൽ *വെള്ളരിക്കാപട്ടണം* എന്നീ ചിത്രങ്ങൾ സംവിധാനം ചെയ്തു. വെള്ളരിക്കാപട്ടണത്തിന്റെ നിർമാണവും (എബ്രഹാം തരകനോടൊപ്പം), തിരക്കഥ- സംഭാഷണവും സംഗീത സംവിധാനവും അദ്ദേഹം തന്നെയാണ് നിർവഹിച്ചത്.

സാഹിത്യമേഖലയിലാണ് തോമസ് പിന്നീട് പ്രവേശിച്ചത്. ഇംഗ്ലീഷ് കവിത *ബിയോൻഡ് ഹാർട്ട്* എന്ന പേരിൽ പുറത്തിറക്കി. തന്റെ പിതാവിന്റെ സ്മരണക്കായി *ഫ്രാഗ്രന്റ് പെറ്റൽസ്* എന്ന ഗദ്യകവിതയും പ്രസിദ്ധീകരിച്ചു. *ഓ കേരള* എന്ന പേരിൽ ഒരു കാർട്ടൂൺ ബുക്കും ഇദ്ദേഹം പുറത്തിറക്കി. *ഹോളിവുഡ് ഒരു മരീചിക* എന്ന പേരിൽ തൻ്റെ സിനിമാ അനുഭവങ്ങളും  പുറത്തിറക്കി. മജീഷ്യൻ, വയലിൻ, മാന്റലിൻ വാദനം തുടങ്ങിയ മേഖലകളിലും ഇദ്ദേഹം പ്രവേശിച്ചിരുന്നു.

## അവലംബം

വർഗ്ഗം:1932-ൽ ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:മലയാളചലച്ചിത്രസംവിധായകർ
വർഗ്ഗം:2024-ൽ മരിച്ചവർ
ദാർദിക് ഭാഷകൾ

ഇന്തോ-ആര്യൻ ഭാഷാഗോത്രത്തിലെ ഒരു ഭാഷാസമൂഹമാണ് **ദാർദിക് ഭാഷകൾ**. ഉത്തരപൂർവ അഫ്ഗാനിസ്ഥാൻ, ഉത്തര പാകിസ്താൻ, കാശ്മീർ എന്നീ പ്രദേശങ്ങളിലെ ഉൾനാടൻ മലമ്പ്രദേശങ്ങളിൽ പ്രധാനമായും പ്രചാരത്തിലിരിക്കുന്ന ഈ ഭാഷ സംസാരിക്കുന്നവർ ദാർദ് എന്ന് അറിയപ്പെടുന്നു.

## ചരിത്രം

ഇന്തോ-ആര്യൻ ഗോത്രത്തിൽ ഈ ഭാഷകളെ വർഗീകരിക്കുന്നതിൽ അഭിപ്രായവ്യത്യാസങ്ങളുണ്ടെങ്കിലും ഭാഷാപരമായ സാമ്യം ഈ വർഗീകരണത്തെ സാധൂകരിക്കുന്നു. അതിപുരാതന സവിശേഷതകളും നൂതന പ്രയോഗങ്ങളും ഉൾ ക്കൊള്ളുന്ന ഈ ഭാഷകൾ ചരിത്രപരമായി പ്രാധാന്യമുള്ളവയാണ്. ഗ്രിയേഴ്സൺ, സുനീതികുമാർ ചാറ്റർജി എന്നീ ഭാഷാപണ്ഡിതന്മാർ ദാർദിക് ഭാഷയ്ക്ക് കശ്മീരിയുമായുള്ള സമ്മിശ്രബന്ധം കാരണം ദാർദിക് വിഭാഗത്തിലെ ഒരു ഭാഷയായി കശ്മീരിഭാഷയെ വിവക്ഷിക്കുന്നു. ദാർദിക് ഭാഷകളിലും കശ്മീരിഭാഷയിലും ഒട്ടേറെ പദങ്ങൾ പൊതുവായി പ്രയോഗത്തിലുണ്ട്. ഈ വിഭാഗത്തിലുള്ള ഭാഷകൾ സംസാരിക്കുന്നവർ കുറവാണ്. പാഷെയ് ഭാഷയും ഇതിന്റെ വിവിധരൂപങ്ങളും അഫ്ഗാനിസ്ഥാനിലും ഖോവർഭാഷ പശ്ചിമ പാകിസ്താനിലെ ചില പ്രദേശങ്ങളിലും ഷിനഭാഷ കാശ്മീരിന്റെ ചില ഭാഗങ്ങളിലും പ്രചാരത്തിലുണ്ട്. ഫലൂര, റുമാകി എന്നീ ഭാഷകളും ദാർദിക് ഭാഷാവിഭാഗത്തിൽപ്പെടുന്നു.

## പുറംകണ്ണികൾ
*http://indoeuro.bizland.com/tree/indo/dardic.html 
*http://www.danshort.com/ie/mapmaker.php?Map=kashm 
*http://www.britannica.com/EBchecked/topic/151511/Dardic-languages

വർഗ്ഗം:ഇന്ത്യയിലെ ഭാഷകൾ
വർഗ്ഗം:പാകിസ്താനിലെ ഭാഷകൾ
വർഗ്ഗം:അഫ്ഗാനിസ്താനിലെ ഭാഷകൾ
ദിബ്രുഗഢ്

ആസാം സംസ്ഥാനത്തിലെ ഒരു ജില്ലയും അതിന്റെ ആസ്ഥാന പട്ടണവുമാണ് **ദിബ്രുഗഢ്**. ആസാമിലെ വികസിതമായ ജില്ലകളിൽ ഒന്നായ ദിബ്രുഗഢിന്റെ വടക്കും പടിഞ്ഞാറും ബ്രഹ്മപുത്രാ നദിയും കിഴക്ക് തിൻസൂകിയ ജില്ലയും തെക്കു കിഴക്ക് അരുണാചൽ പ്രദേശും തെക്ക് ശിവ്സാഗർ ജില്ലയും അതിർത്തികൾ നിർണയിക്കുന്നു. 
*ജില്ലാ വിസ്തീർണം: 3,381 ച.കി.മീ.; 
*ജനസംഖ്യ 11,72,056 (2001).

## ചരിത്രം

ആദിവാസികളുടെ ആക്രമണം ചെറുക്കുന്നതിന് ബ്രിട്ടീഷുകാർ ദിബ്രു നദിക്കരയിൽ നിർമിച്ച കോട്ട(ഗഢ്)യെ ആസ്പദമാക്കിയാണ് ജില്ലാനാമം നിഷ്പന്നമായിട്ടുള്ളത്. 1971 ഒക്ടോബർ 2-ന് ലഖിംപൂർ ജില്ല രണ്ടായി വിഭജിച്ചാണ് ഇന്നത്തെ ലഖിംപൂർ ജില്ലയ്ക്കും ദിബ്രുഗഢ് ജില്ലയ്ക്കും രൂപം നൽകിയത്. ഹൈന്ദവരും ക്രൈസ്തവരും ഉൾപ്പെടെ വിവിധ മത വിഭാഗങ്ങൾ നിവസിക്കുന്ന ദിബ്രൂഗഢിൽ അസമീസ് ഭാഷയ്ക്കാണ് കൂടുതൽ പ്രചാരം.

## ഭൂപ്രകൃതി

മനോഹരവും വൈവിധ്യമുള്ളതുമാണ് ദിബ്രുഗഢിന്റെ ഭൂപ്രകൃതി. ഭൂമിശാസ്ത്രപരമായി ജില്ലയുടെ കിഴക്കും തെക്കും പ്രദേശങ്ങൾ കുന്നിൻ പുറങ്ങളും മറ്റിടങ്ങൾ നിരപ്പാർന്ന ഭൂപ്രദേശങ്ങളുമാണ്. ജില്ലയിലെ മിക്ക ഭാഗങ്ങളിലും കാടുകളുണ്ട്. ചിലയിടങ്ങളിൽ വൻ വൃക്ഷങ്ങൾ വളരുന്ന നിബിഡ വനങ്ങൾ കാണാം. ബ്രഹ്മപുത്ര നദീ താഴ്വരയുടെ ആരംഭത്തിൽ സ്ഥിതി ചെയ്യുന്ന ഈ ജില്ലയിലെ സമതലങ്ങൾ പൊതുവേ ഫലഭൂയിഷ്ഠവും കൃഷിക്ക് അനുയോജ്യവുമാണ്. നെല്ലാണ് മുഖ്യ വിള. തേയിലക്കൃഷിക്കും സമ്പദ്ഘടനയിൽ സുപ്രധാനമായ സ്ഥാനമുണ്ട്.

## വ്യവസായമേഖല

നദികളും അരുവികളുമാണ് ദിബ്രുഗഢ് ജില്ലയിലെ മുഖ്യ ജലസ്രോതസ്സുകൾ. ഇവ മഴക്കാലത്ത് കരകവിഞ്ഞൊഴുകി നാശ നഷ്ടം വിതയ്ക്കുക പതിവാണ്. ജില്ലയിലെ നദികളെല്ലാം തന്നെ മുഖ്യ നദിയായ ബ്രഹ്മപുത്രയിലേക്ക് പ്രവഹിച്ചെത്തുന്നു. പ്രധാനമായും ഒരു കാർഷിക വ്യാവസായിക മേഖലയാണ് ദിബ്രുഗഢ്. പ്രധാന വിളയായ നെല്ലിനു പുറമേ ചോളം, ഗോതമ്പ്, തേയില, ധാന്യങ്ങൾ, എണ്ണക്കുരുക്കൾ തുടങ്ങിയവ ഇവിടെ വൻതോതിൽ ഉത്പാദിപ്പിക്കുന്നു. ജില്ലാ ആസ്ഥാനമായ ദിബ്രുഗഢ് പട്ടണത്തിനു ചുറ്റുമാണ് തേയില കൃഷി വ്യാപകമായിട്ടുള്ളത്. കൽക്കരി, പെട്രോളിയം, പ്രകൃതി വാതകം, കളിമണ്ണ് തുടങ്ങിയ ധാതു നിക്ഷേപങ്ങളാൽ സമ്പന്നമാണ് ദിബ്രുഗഢ്. മാകും, ജേപൂർ എന്നിവയാണ് ജില്ലയിലെ പ്രധാന കൽക്കരിപ്പാടങ്ങൾ. നഹാർഘാട്ടിയ, മോറൻ എന്നിവിടങ്ങളിൽനിന്ന്  പെട്രോളിയവും പ്രകൃതി വാതകവും ഖനനം ചെയ്യുന്നു. കൽക്കരി, പെട്രോളിയം, പ്രകൃതി വാതകം എന്നിവയുടെ ഉത്പാദനത്തെയും വിപണനത്തെയും കേന്ദ്രീകരിച്ചുള്ള നിരവധി വ്യവസായങ്ങളും ജില്ലയിലുണ്ട്. ഇന്ത്യയിലെ ഏറ്റവും പഴക്കം ചെന്ന എണ്ണ ശുദ്ധീകരണശാലയായ ഡിഗ്ബോയ്, ദിബ്രുഗഢ് പട്ടണത്തിൽനിന്ന് സുമാർ 94 കി.മീ. അകലെയാണ് സ്ഥിതി ചെയ്യുന്നത്. തേയില, അസംസ്കൃത എണ്ണ, കൽക്കരി, പ്ലൈവുഡ് എന്നിവയാണ് ജില്ലയിലെ പ്രധാന കയറ്റുമതി ഉത്പന്നങ്ങൾ.

ആസാമിലെ പ്രധാന ഗതാഗത-വിദ്യാഭ്യാസ കേന്ദ്രം കൂടിയാണ് ദിബ്രുഗഢ്. ചെറുതും വലുതുമായ നിരവധി റോഡുകൾ ജില്ലയിലെ പ്രധാന പട്ടണങ്ങളെ തമ്മിൽ ബന്ധിപ്പിക്കുന്നു. റെയിൽ മാർഗവും വ്യോമ മാർഗവും ജില്ലയിൽ എത്താം. ചാബുവയാണ് ഏറ്റവും അടുത്ത വിമാനത്താവളം. ഒരു സർവകലാശാലയും ഒരു മെഡിക്കൽ കോളജും ദിബ്രുഗഢിലുണ്ട്.

## പുറംകണ്ണികൾ
*http://www.wunderground.com/global/stations/42314.html
*http://www.dibru.ac.in/ 
*http://dibrugarh.nic.in/ 
*http://www.holidayiq.com/destinations/Dibrugarh-Overview.html 
*http://www.thehindu.com/news/national/article2663309.ece

വർഗ്ഗം:ആസാമിലെ പട്ടണങ്ങൾ
ക്രയോജനിക്സ്

ഭൗതികശാസ്ത്രത്തിൽ താഴ്ന്ന താപനിലയും (−150°C, −238°F അല്ലെങ്കിൽ 123K താഴെ) കൈവരിക്കുന്നതിനേക്കുറിച്ചും പദാർഥങ്ങൾക്ക് ആ ഊഷ്മാവിലുള്ള വ്യതിയാനങ്ങളെക്കുറിച്ചുമുള്ള പഠനമാണ് **ക്രയോജനിക്സ്**. ഈ അവസ്ഥകളെക്കുറിച്ച് പഠിക്കുന്ന വ്യക്തിയെ *ക്രയോജനിസ്റ്റ്* എന്നു പറയുന്നു. സാധാരണ താപനില ഏകകങ്ങളല്ലാതെ പരമതാപനിലാ ഏകകങ്ങളാണ് ഇതിനായി ഉപയോഗിക്കുന്നത്. ഇവ കെൽവിൻ (എസ്.ഐ. യൂണിറ്റ്) അല്ലെങ്കിൽ റാങ്കിൻ സ്കേൽ (ഇമ്പീരിയൽ & യു.എസ്. യൂണിറ്റ്).

## ഇന്ധനം
ഈ സാങ്കേതിക വിദ്യ ഉപയോഗിച്ച് ക്രയോജനിക്സ് ഇന്ധനങ്ങൾ നിർമ്മിക്കുന്നത്. ദ്രാവക ഹൈഡ്രജൻ ദ്രാവക ഓക്സിജൻ തുടങ്ങിയവ ഉദാഹരണങ്ങളാണ്. ദ്രാവക ഹൈഡ്രജൻ റോക്കറ്റുകളിൽ ഇന്ധനമായി ഉപയോഗിക്കുന്നു, ഇവയ്ക്കായി പ്രത്യേകം തയ്യാറാക്കിയ ക്രയോജനിക്സ് എഞ്ചിനുകൾ വേണം. നിലവിൽ ആറ് ഏജൻസികളാണ് ക്രയോജെനിക് വിദ്യ സ്വന്തമായി ഉണ്ടാക്കാൻ പ്രാപ്തിയുള്ളവർ. ക്രയോജെനിക് വിദ്യ സ്വന്തമായി വികസിപ്പിച്ച രാജ്യങ്ങൾ അമേരിക്ക, ജപ്പാൻ, ചൈന, ഇന്ത്യ എന്നിവ ആണ്. ഇവ കൂടാതെ യൂറോപ്യൻ സ്പേസ് ഏജൻസി (ESA), റഷ്യൻ ഫെഡറൽ സ്പേസ് ഏജൻസി( സോവിയറ്റ്‌ യൂണിയനിൽ നിന്നും കിട്ടിയത്) എന്നിവർക്കും ഇത് സ്വന്തമായി നിർമ്മിക്കാനും ഉപയോഗിക്കാനും കഴിവുണ്ട്. ദ്രവ ഹൈഡ്രജനും ദ്രവ ഓക്സിജനും ആണ് വ്യാപകമായി ഇന്ധനമായി ഉപയോഗിക്കുന്നത്.

## പുറത്തേക്കുള്ള കണ്ണികൾ
* Technical Description of Cryogenic process to produce LNG
* 300 Below - Founder of Commercial Cryogenic Industry (Since 1966)

വർഗ്ഗം:ക്രയോജനിക്സ്
വർഗ്ഗം:ശീതീകരണ സാങ്കേതികവിദ്യ
മഷിത്തണ്ട്

[ലഘുചിത്രം|[മഷിത്തണ്ട് (നിഘണ്ടു)|മഷിത്തണ്ട്]]

ഒരു ഓഷധിയാണ് **മഷിത്തണ്ട് ചെടി**. വെള്ളത്തണ്ട്, വെറ്റിലപ്പച്ച എന്നീ പേരുകളിലും ഇതറിയപ്പെടുന്നു.മഷിത്തണ്ട് എന്ന നാമം ശരിക്കും തെറ്റാണു, കാക്കത്തണ്ട് എന്നാണ് ഇതിനെ പറയുന്നത്. യഥാർത്ഥ  മഷിത്തണ്ട് എന്നത് കാശിത്തുമ്പ കുടുംബത്തിൽ കുടുംബത്തിൽ പെട്ട ഒരു ചെടിയാണ്. അതിന്റെ തണ്ടിൽ വയലറ്റ് നിറത്തിൽ മഷി ഉണ്ടായിരിക്കും. പക്ഷെ ഇപ്പോൾ വ്യാപകമായി കാക്കത്തണ്ടിനെ തെറ്റി മഷിത്തണ്ട് എന്ന് പറയുന്നു.  ഒരു വർഷം മാത്രം ജീവിതചക്രമുള്ള, പരന്ന പൊള്ളയായ വേരുപടലമുള്ള ഒരു ചെടിയാണിത്. ഈർപ്പമുള്ള പ്രദേശങ്ങളിലാണ് ഇത് ധാരാളമായി കണ്ടുവരുന്നത്. 15 മുതൽ 45 വരെ സെന്റിമീറ്റർ വരെ ഉയരത്തിൽ ഇത് വളരും. പിപ്പരേസീ കുടുംബത്തിൽ പെട്ട സസ്യമാണ്. (ശാസ്ത്രനാമം : *Peperomia pellucida*)

## ഉപയോഗം

ഈ ചെടിയുടെ സമൂലം വൃക്കരോഗങ്ങൾക്കുള്ള ആയുർവേദ ഔഷധമാണ്. ചെടിയിലും ഇലയിലുമെല്ലാം ധാരാളം ജലാംശമുള്ളതുകൊണ്ട് സ്ലെയിറ്റ് മായ്ക്കാൻ ഇത് പണ്ട് കാലത്ത് വളരെയധികം ഉപയോഗിച്ചിരുന്നു. ചെടികൾ വെള്ളം വലിച്ചെടുക്കുന്നു എന്ന്  കുട്ടികൾക്ക് കാണിച്ചു കൊടുക്കാൻ വേണ്ടിയുള്ള പരീക്ഷണങ്ങൾക്ക് ഈ ചെടി ഉത്തമമാണ്. നിറമുള്ള വെള്ളം ആഗിരണം ചെയ്തത് തണ്ടിലും ഇലകളിലും നമുക്ക് കാണാൻ സാധിയ്ക്കും.വളരെ നല്ല ഒരു വേദന സംഹാരി ആണ്.തലവേദനക്ക് ഉത്തമം 
വേനൽ കാലത്ത് ചൂടിനെ പ്രധിരോധിക്കും.ജൂസ് ഉണ്ടാക്കി കഴിക്കാം

## ചിത്രശാല


File:Peperomia_Pellucida_-_മഷിത്തണ്ട്.JPG|മഷിത്തണ്ട്
File: വെള്ളതണ്ട് .jpg|വെള്ളത്തണ്ട്


## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:ഓഷധികൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:പിപ്പരേസീ
വർഗ്ഗം:കേരളത്തിലെ സസ്യജാലം
സിറുതൈ

ശിവ സംവിധാനം ചെയ്ത് കാർത്തിക്, തമന്ന ഭാട്ടിയ എന്നിവർ പ്രധാന കഥാപാത്രങ്ങളെ അവതരിപ്പിച്ച് 2011 ജനുവരി 14ന് പുറത്തിറങ്ങിയ തമിഴ് ചലച്ചിത്രമാണ് **സിറുതൈ**(; . എസ്. എസ്. രാജമൗലി സംവിധാനം ചെയ്ത **വിക്രമാർകുടു** എന്ന തെലുങ്ക് ചലച്ചിത്രത്തിന്റെ പുനരാവിഷ്കരണമാണ് സിറുതൈ .
## അഭിനയിച്ചിരിക്കുന്നവർ

## ഗാനങ്ങൾ
പ്രശസ്ത സംഗീത സംവിധായകൻ വിദ്യാസാഗറാണ് ഗാനങ്ങൾ തയ്യാറാക്കിയിരിക്കുന്നത്.

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:2011-ൽ പുറത്തിറങ്ങിയ തമിഴ് ചലച്ചിത്രങ്ങൾ
8½

വിഖ്യാത ഇറ്റാലിയൻ ചലച്ചിത്രകാരൻ ഫെഡെറികോ ഫെല്ലിനി സംവിധാനം ചെയ്തതും   1963 ൽ പുറത്തിറങ്ങിയതുമായ  ചലച്ചിത്രം ആണ് **8 ½**.സിനിമയിലെ കഥാഖ്യാനത്തിൽ  ഒരു ക്‌ളാസിക് ആണീ സിനിമ.ഫെല്ലിനിയുടെ സിനിമകളിൽ  ആത്മകഥാംശം  പ്രതിഫലിപ്പിയ്ക്കുന്ന ഒരു ചിത്രം  കൂടിയാണ്  **8 ½.**

## തിരക്കഥ

ഫെഡെറിക്കോ ഫെല്ലിനി,തുലിയോ പിനെല്ലി,എനിയോ ഫ്ളയാന്നോ,ബ്രൂണെല്ലൊ റോണ്ടി എന്നിവർ ചേർന്നാണ് തിരക്കഥ എഴുതിയിട്ടുള്ളത് .

## പ്രമേയം

നായകനായ ഗിഡോ അൻസെൽമി 43 കാരനായ ഒരു സിനിമാ സംവിധായകൻ ആണ്.തനിക്ക് ഉണ്ടായിരിക്കുന്ന *[[ഡയറക്ടേർസ് ബ്ലോക്ക്]]* പോലൊന്നിൽ നിന്ന് രക്ഷനേടുന്നതിനുള്ള അയാളുടെ പരിശ്രമം ആണ് സിനിമയുടെ കേന്ദ്ര പ്രമേയം.തന്റെ ജീവിതവുമായി ബന്ധമുള്ള പരാമർശങ്ങൾ  ഉള്ള ഒരു സയൻസ്  ഫിക്ഷൻ സിനിമയുടെ ചിത്രീകരണം നടന്നു വരവെ അയാൾക്ക് പെട്ടെന്ന് കലാപരവും ഭൗതികവുമായ ഒട്ടേറെ പ്രശ്‌നങ്ങൾ  നേരിടെണ്ടി  വരുന്നു.തുടർന്ന് താത്പര്യരാഹിത്യം അയാളെ കീഴടക്കുന്നു

## ആഖ്യാനരീതി

ധ്വനി സാന്ദ്രങ്ങളായ സ്വപ്നരംഗങ്ങൾ, ഫാന്റസികൾ,മാന്ത്രികവും സർറിയലിസ്റ്റിക്കും ആയ ദ്യശ്യങ്ങൾ എന്നിവ കൊണ്ട്  സമ്പന്നം ആണീ സിനിമ.ബ്ലാക്ക് ആന്റ് വൈറ്റിൽ ആണ് സിനിമ ചിത്രീകരിച്ചിരിക്കുന്നത്.

## അഭിനേതാക്കൾ

മാർസെലോ മാസ്ട്രിയാനിയാണ് ഗിഡോ ആയി അഭിനയിച്ചിരിക്കുന്നത്.

### മറ്റ് അഭിനേതാക്കൾ

* Anouk Aim�e as Luisa Anselmi, Guido's wife

* Rossella Falk as Rossella, Luisa's best friend and Guido's confidante

* Sandra Milo as Carla, Guido's mistress

* Claudia Cardinale as Claudia, a movie star Guido casts as his Ideal Woman

* Guido Alberti as Pace, a film producer

* Mario Conocchia as Mario Conocchia, Guido's production assistant

* Bruno Agostini as Bruno Agostini, the production director

* Cesarino Miceli Picardi as Cesarino, the production supervisor

* Jean Rougeul as Carini Daumier, a film critic

* Mario Pisu as Mario Mezzabotta, Guido's friend

* Barbara Steele as Gloria Morin, Mezzabotta's new young wife

* Madeleine LeBeau as Madeleine, a French atcress

* Caterina Boratto as a mysterious lady in the hotel

* Eddra Gale as La Saraghina, a prostitute

* Eugene Walter as an American journalist

## അവാർഡുകൾ

രണ്ടു  അക്കാദമി ആവാർഡുകൾ നേടി.മികച്ച വിദേശഭാഷാചിത്രത്തിനും മികച്ച വസ്ത്രാലങ്കാരത്തിനും. ബ്രിട്ടീഷ് ഫിലിം ഇൻസ്റ്റിട്ട്യൂട്ട് 2002 ൽ സംവിധായകർക്കിടയിൽ നടത്തിയ  അഭിപ്രായസർവേ യിൽ എക്കാലത്തെയും മികച്ച മൂന്നാമത്തെ സിനിമയായി 81/2 തിരഞ്ഞെടുക്കപ്പെട്ടു.

## അവലംബം



## പുറം കണ്ണികൾ
* 
* Chicago Sun-Times review  by Roger Ebert
* Guardian.uk review by Derek Malcolm
* ''8½'' at Mubi (website)





വർഗ്ഗം:ഇറ്റാലിയൻ ചലച്ചിത്രങ്ങൾ
വർഗ്ഗം:ഫെഡെറികോ ഫെല്ലിനി സംവിധാനം ചെയ്ത സിനിമകൾ
വർഗ്ഗം:1963-ൽ പുറത്തിറങ്ങിയ ചലച്ചിത്രങ്ങൾ
സ്വഭാവം

ആവാസവ്യവസ്ഥക്ക് അനുസൃതമായോ പരിതഃസ്ഥിതികളോടിണങ്ങുന്ന തരത്തിൽ സമൂഹം, രീതികൾ, അല്ലെങ്കിൽ കാലാകാലങ്ങളായി ഉരുത്തിരിഞ്ഞ പ്രവർത്തന രീതി തുടങ്ങിയവയുടെ സ്വാധീനത്താൽ ഉരുത്തിരിഞ്ഞ ഒരു ജീവിയുടെ സവിശേഷമായ പ്രതികരണമാണ് **സ്വഭാവം**. പ്രകൃതിയിൽ നിന്നുള്ള ഉദ്ദീപനങ്ങളോടുള്ള പ്രതികരണമായും ഇതിനെ കാണാം. ഇവ അറിഞ്ഞോ അറിയാതെയോ, ബോധാവസ്ഥയിലോ അബോധാവസ്ഥയിലോ ആകാം.

## ജീവശാസ്ത്രത്തിൽ
മനുഷ്യരിൽ സ്വഭാവം നിയന്ത്രിക്കുന്നത് പ്രഥമമായി അന്തഃസ്രാവീ വ്യൂഹം നാഡീ വ്യൂഹം എന്നിവയാലാണ്. ഒരു ജീവിയിലെ സ്വഭാവത്തിന്റെ സങ്കീർണ്ണത ആ ജീവിയുടെ നാഡീ വ്യൂഹത്തിന്റെ സങ്കീർണ്ണത അനുസരിച്ചിരിക്കുന്നു എന്നു കരുതിപ്പോരുന്നു. സങ്കീർണ്ണത കൂടിയ ജീവവിഭാഗങ്ങൾ വേഗത്തിലും ബുദ്ധിപരമായുമുള്ള സ്വഭാവ സവിശേഷതകൾ കാണിക്കും. 

സ്വഭാവം ആന്തരികമോ പഠിക്കുന്നതോ ആവാം, എന്നിരുന്നാലും മനുഷ്യ ജൈവാണു പ്രൊജക്റ്റ് ഗവേഷണം പറയുന്നത്, മനുഷ്യ ശരീരത്തിലെ ജൈവാണുവിന്റെ വിന്യാസം സ്വഭാവത്തെ സ്വാധീനിക്കുന്നു എന്നാണ്.

പ്രകൃതിയോടുള്ള യോജിപ്പിനു മാറ്റം വരുത്താൻ ഉതകുന്ന ഏതൊരു പ്രവൃത്തിയേയും സ്വഭാവമായി കരുതാം. സ്വഭാവം ജീവജാലങ്ങളിൽ നിന്ന് പ്രകൃതിയിലേക്ക് പ്രതികരണങ്ങൾ ലഭ്യമാക്കുന്നു.

## അവലംബം


## പുറത്തേക്കുള്ള കണ്ണികൾ
* മനുഷ്യ സ്വഭാവത്തിന്റെ ഏകീയ രീതികൾ, ഇംഗ്ലീഷ് 

വർഗ്ഗം:സ്വഭാവം
തുള്ളൻ ചിത്രശലഭങ്ങൾ

ഒരു ചിത്രശലഭ കുടുംബമാണ് **ഹെസ്പിരിഡെ** - **Hesperiidae**. തുള്ളിത്തെറിച്ച്‌ പറക്കുന്ന ഈ ശലഭങ്ങൾക്ക് **സ്കിപ്പേർസ്** (skippers) എന്നൊരു പേര് കൂടിയുണ്ട്. വീർത്ത ശരീരവും പുറത്തേക്ക് തള്ളി നിൽക്കുന്ന വലിയ കണ്ണുകളും വളരെ വലിയ തുമ്പിക്കൈകളും ഉള്ള ചെറു ശലഭങ്ങളാണ് ഈ കുടുംബത്തിൽ ഉൾപ്പെട്ടിരിക്കുന്നത്. സ്പർശനികൾ  നിശാശലഭങ്ങളെ പോലെ നേർത്തതും അറ്റം വളഞ്ഞതുമാണ്. ഭൂമുഖത്ത് 3500 ഇനവും ഇന്ത്യയിൽ 320 ഉം കേരളത്തിൽ 89 ഇനവും കണ്ടെത്തിയിട്ടുണ്ട്. ശലഭങ്ങളിലെ പ്രാചീനരായ ഇവർ പ്രത്യക്ഷത്തിൽ പലപ്പോഴും നിശാശലഭങ്ങളുടെ സ്വഭാവക്കാരാണ്. പൂക്കളിലും നനഞ്ഞ പ്രദേശങ്ങളിലും വന്നിരിക്കുന്ന സ്വഭാവമുണ്ട്. മുട്ടകൾ കമാനാകൃതിയിലുള്ളവയാണ്. ലാർവകൾ നീണ്ടതും തല പൊതുവേ ഹൃദയാകാരത്തിലുമാണ്. ലാർവ പ്രധാനമായും ആഹരിക്കുന്നത് പോയേസി, അക്കാന്തേസീ, ഡയസ്കോറേസി, സ്റ്റെർകലേസി തുടങ്ങിയ കുടുംബത്തിലുള്ള സസ്യങ്ങളെയാണ്.

## അവലംബം

വർഗ്ഗം:ചിത്രശലഭകുടുംബങ്ങൾ
വർഗ്ഗം:ചിത്രശലഭങ്ങൾ
ഗൗരാമി

90 ഉപവർഗ്ഗവും , 4 ഉപകുടുംബങ്ങളും ,15 ജെനുസുകളും ഉൾപെടുന്ന വലിയ ഒരു ശുദ്ധജല മത്സ്യ കുടുംബമാണ് ഗൌരാമികൾ.  ഈ കുടുംബത്തിലെ മിക്ക മത്സ്യങ്ങളെയും അലങ്കാര മത്സ്യമെന്ന നിലയിൽ വളർത്തി വരുന്നു. ഇവ സ്വാഭാവികമായി  ഏഷ്യ ഭൂഖണ്ഡത്തിലെ ഇന്ത്യ, പാകിസ്താൻ, വടക്കുകിഴക്കൻ കൊറിയ എന്നിവിടങ്ങളിൽ കാണപ്പെടുന്നു.  ഇവയിൽ വലിയ ഇനങ്ങൾ ഭക്ഷ്യയോഗ്യമാണ്. വളരെ ഭംഗിയുള്ള അലങ്കാര മത്സ്യമായ സയാമീസ് ഫൈറ്റർ മത്സ്യങ്ങൾ ഈ കുടുംബത്തിൽ പെട്ടതാണ്.

## പ്രത്യേകതൾ
മുട്ട ഇടുന്ന മത്സ്യങ്ങളായ ഇവയിൽ മിക്കവയും കുഞ്ഞുങ്ങളെ സംരക്ഷിച്ചു വളർത്തുന്നവയാണ്. ഈ ഇനത്തിൽ പെട്ട എല്ലാ മത്സ്യങ്ങൾക്കും വായുവിൽ നിന്നു നേരിട്ടും ശ്വസികാൻ സാധിക്കും. ഇതിനു ഇവയ്ക്ക് ലാബ്രിന്ത് എന്ന പ്രത്യേക അവയവം ഉണ്ട് .

## ചിത്ര സഞ്ചയം
കുടുംബത്തിലെ പ്രശസ്തരായ അലങ്കാര മത്സ്യങ്ങൾ 

Image:Betta albimarginata 060311 1.jpg|*[[Betta albimarginata]]*
Image:Kampffisch betta splendenscele4.jpg|Siamese fighting fish (*Betta splendens*)
Image:Male_female_dwarf_gourami.jpg|Female and male dwarf gouramis (*Colisa lalia*) showing sexual dimorphism
Image:Makropode_Quang_Binh-Makropode_060114_1.jpg|*[[Macropodus erythropterus]]*
Image:Makropode_Makropodus_opercularis_060114_1.jpg|Paradise fish (*Macropodus opercularis*)
Image:giant.gourami.arp.jpg|Giant gourami (*Osphronemus goramy*)
Image:Trichogaster trichopterus 7.jpg| Three spot gourami (*Trichopodus trichopterus*)

Image:Osphronemus exodon.jpg| ആനച്ചെവിയൻ ഗൗരാമി
Image:Osphronemidae - Osphronemus laticlavius.JPG| ചെമപ്പ് വാലൻ ഗൗരാമി  



## അവലംബം
*
വർഗ്ഗം:മത്സ്യങ്ങൾ
വർഗ്ഗം:അലങ്കാരമത്സ്യങ്ങൾ
മീനാക്ഷി തമ്പാൻ

കേരളത്തിലെ ഒരു പൊതു പ്രവർത്തകയും മുൻ നിയമസഭാംഗവും അദ്ധ്യാപികയുമാണ് **മീനാക്ഷി തമ്പാൻ**. സി.പി.ഐ മുൻ ദേശീയ കൗൺസിൽ അംഗവും CPI യുടെ ചരിത്രത്തിൽ ആദ്യത്തെ സംസ്ഥാന സെക്രട്ടേറിയറ്റ് അംഗവുമായിരുന്നു.

## വഹിച്ച പദവികൾ

* NFIW ദേശീയ വൈസ് പ്രസിഡണ്ട് 
* കേരള മഹിളാസംഘം സംസ്ഥാന പ്രസിഡണ്ട്
* കൊടുങ്ങല്ലൂർ MLA 10 വർഷം 
* സ്ത്രീകൾ, കുട്ടികൾ, ദിവ്യാംഗർ എന്നിവരുടെ ക്ഷേമത്തിനായുള്ള നിയമസഭാ കമ്മിറ്റിയുടെ ചെയർപേർസൻ  
* സംസ്ഥാന വനിതാ കമ്മിഷൻ അംഗം

## തെരഞ്ഞെടുപ്പ് മത്സരങ്ങൾ
1987 ൽ സിറ്റിങ് മുഖ്യമന്ത്രി കെ. കരുണാകരനെതിരെ മാള മണ്ഡലത്തിൽ ഉജ്ജ്വല പോരാട്ടം കാഴ്ചവച്ച് പരാജയപ്പെട്ടു.

1989 ൽ തൃശൂർ പാർലമെൻ്റ് മണ്ഡലത്തിൽ കേവലം 5000 ൽ പരം വോട്ടുകൾക്ക് പരാജയം

1991 ൽ കൊടുങ്ങല്ലൂർ മണ്ഡലത്തിൽ നിന്ന് ജില്ലയിലെ മികച്ച ഭൂരിപക്ഷത്തിൽ വിജയം

1996 ൽ കൊടുങ്ങല്ലൂർ മണ്ഡലത്തിൽ നിന്ന് മികച്ച വിജയം

2001 ൽ കൊടുങ്ങല്ലൂർ മണ്ഡലത്തിൽ നിന്ന് പരാജയം

## ഔദ്യോഗിക ജീവിതം
ഇരുപതാം വയസ്സിൽ തൃശൂർ സെൻ്റ് മേരീസ് കോളജിൽ ലെക്ചറർ

ഇരിങ്ങാലക്കുട സെൻ്റ് ജോസഫ്സ് കോളജ് ആരംഭിച്ചതുമുതൽ ഇംഗ്ലീഷ് അധ്യാപിക, പ്രഫസർ, ഹെഡ് ഓഫ് ഡിപാർട്മെൻ്റ് ആയി 1996 ൽ വിരമിച്ചു.

### രചിച്ച പുസ്തകങ്ങൾ
1. പ്രൊ. മീനാക്ഷി തമ്പാൻ്റെ തെരഞ്ഞെടുത്ത ലേഖനങ്ങൾ

3.  ആത്മകഥ - മനോദർപ്പണത്തിലെ മായാത്ത ചിത്രങ്ങൾ

### പുരസ്ക്കാരങ്ങൾ

* വി.കെ. രാജൻ പുരസ്കാരം
* ജി കാർത്തികേയൻ പുരസ്കാരം

### സന്ദർശിച്ച വിദേശരാജ്യങ്ങൾ

* ജർമ്മനി
* യു.എസ്.എ
* ചൈന
* ക്യൂബ

## ജീവിതരേഖ
പാലക്കാട് ജില്ലയിൽ കൊല്ലങ്കോടിനടുത്ത് വടവന്നൂരിൽ പാറക്കൽ തറവാട്ടിൽ ജനിച്ചു. അച്ഛൻ തൃശ്ശൂർ ജില്ലയിലെ കൊരട്ടി പ്രദേശത്ത് കൊരട്ടി സ്വരൂപത്തിൽ അഡ്വ: കെ. കെ. തമ്പാൻ അമ്മ: പറക്കൽ രാജകുമാരിയമ്മ. 1962 ൽ ഇരുപതാം വയസിൽ തൃശ്ശൂർ സെൻറ്. മേരീസ് കോളേജിൽ ആദ്യമായി അധ്യാപികയായി. തുടർന്ന് ഇരിഞ്ഞാലക്കുട സെൻറ്. ജോസഫ് കോളേജ് ആരംഭിക്കുന്ന കാലംമുതൽ പ്രവർത്തിച്ചു .ഹെഡ് ഓഫ് ദ ഡിപ്പാർട്മെൻറ് ആയി വിരമിച്ചു. അധ്യാപക പ്രസ്ഥാനവുമായി ബന്ധപെട്ടു പ്രവർത്തിച്ചു.1970 കളിൽ ഇന്ത്യൻ കമ്മ്യൂണിസ്റ്റ് പാർട്ടി (CPI) യുമായി പ്രവർത്തിച്ചു. ദേശീയ കൌൺസിൽ അംഗം വരെയായി. CPI യുടെ സംസ്ഥാന സെക്രട്ടേറിയറ്റ് അംഗമായ ആദ്യ വനിത. ഈക്കാലത്ത് തന്നെ സ്ത്രീ സംഘടനാ പ്രവർത്തനവുമായി ബന്ധപ്പെടുകയും കേരള മഹിളാ ഫെഡെറേഷന്റെ സംസ്ഥാന പ്രസിഡെൻറായി ദീർഘകാലം പ്രവർത്തിച്ചു. ദേശീയ മഹിളാ ഫെഡറേഷൻ (എൻ.എഫ്.ഐ.ഡബ്ല്യൂ)ന്റെ ദേശീയ വൈസ് പ്രസിഡൻറായി പ്രവർത്തിച്ചു.

1991 ലും 1996ലും  ഒൻപതും പത്തും കേരളനിയമസഭകളിലേക്ക് കൊടുങ്ങല്ലൂർ നിന്ന് തെരഞ്ഞെടുക്കപ്പെട്ടിട്ടുണ്ട്.

## തിരഞ്ഞെടുപ്പുകൾ

## അവലംബം


വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:1941-ൽ ജനിച്ചവർ
ആഗുല്ലാസ് പ്രവാഹം

ഇന്ത്യാസമുദ്രത്തിൽ ദക്ഷിണാഫ്രിക്കയുടെ കിഴക്കേ തീരത്തുകൂടി തെക്കുപടിഞ്ഞാറേക്കൊഴുകുന്ന സമുദ്രജലപ്രവാഹമാണ് **അഗുല്ലാസ് പ്രവാഹം**. ദക്ഷിണ-അക്ഷാംശങ്ങൾ 250 ക്കും 400 ക്കും ഇടയ്ക്ക് കരയിൽനിന്നും 480 കി.മീ. അകലംവരെയുള്ള സമുദ്രഭാഗത്താണ് ഈ കടലൊഴുക്ക് അനുഭവപ്പെടുന്നത്.

ഭൂഭ്രമണത്തിന്റെ ഫലമായി ദക്ഷിണാർധഗോളത്തിൽ കാറ്റുകൾ നേർദിശയിൽനിന്നും ഇടത്തോട്ടായി വ്യതിചലിക്കുന്നു. തെക്കുകിഴക്കൻ വാണിജ്യവാതങ്ങളുടെ പ്രഭാവംമൂലം മധ്യരേഖയ്ക്കു തെക്കുള്ള സമുദ്രഭാഗങ്ങളിൽ കിഴക്കുനിന്നും പടിഞ്ഞാറേക്ക് ജലപ്രവാഹം ഉണ്ടാകുന്നു. ഇതാണ് ദക്ഷിണ മധ്യരേഖീയ പ്രവാഹം എന്നറിയപ്പെടുന്നത്. ആഫ്രിക്കൻ തീരത്തെത്തുന്നതോടെ ഇതിന്റെ ഗതി വൻകരയ്ക്കു സമാന്തരമാവും. രണ്ടായി പിരിഞ്ഞൊഴുകുന്ന ഈ പ്രവാഹത്തിലെ ഒരു ഭാഗം മഡഗാസ്കർ ദ്വീപിനും (മലഗസി റിപ്പബ്ലിക്), ആഫ്രിക്കൻ തീരത്തിനും ഇടയ്ക്കുകൂടി ഒഴുകുന്നു; ഇതാണ് മൊസാംബിക് പ്രവാഹം. രണ്ടാമത്തെ പിരിവ് മഡഗാസ്കറിന്റെ കിഴക്കൻ തീരത്തുകൂടി തെക്കോട്ടു നീങ്ങുന്നു; ഈ പ്രവാഹങ്ങൾ വീണ്ടും കൂടിച്ചേർന്നാണ് ആഗുല്ലാസ് പ്രവാഹമായിത്തീരുന്നത്.

ഉഷ്ണമേഖലയിൽ ഉയർന്ന അക്ഷാംശങ്ങളിലേക്ക് ഒഴുകുന്നതിനാൽ ആഗുല്ലാസ് പ്രവാഹം ഉഷ്ണപ്രവാഹമാണ്. ഈ പ്രവാഹത്തിന്റെ ഒരു കൈവഴി ഗുഡ്ഹോപ്പ്മുനമ്പ് ചുറ്റി ദക്ഷിണ അറ്റ്ലാന്റിക്കിലേക്കൊഴുകുന്നു.

## പുറംകണ്ണികൾ
*http://geography.howstuffworks.com/oceans-and-seas/the-agulhas-current.htm 
*http://oceancurrents.rsmas.miami.edu/indian/agulhas.html 
*http://www.nsf.gov/news/news_summ.jsp?cntn_id=119293 
*http://www.britannica.com/EBchecked/topic/9912/Agulhas-Current
സ്മാർട്ട്ബേഡ്

കുറഞ്ഞ ഭാരമുള്ളതും ഊർജ്ജോപയോഗത്തിൽ കാര്യക്ഷമതയുള്ളതുമായ പക്ഷിയുടെ രൂപത്തിലുള്ള ഒരു നൂതന റോബോട്ടാണ് **സ്മാർട്ട്ബേഡ്**. ഫെസ്റ്റോ ബയോനിക് ലേണിങ് നെറ്റ്വർക്കാണ് ഇത് വികസിപ്പിച്ചെടുത്തത് . ഈ റോബോട്ട് പക്ഷികളുടെ പറക്കാനുള്ള കഴിവിനെ പരമാവധി പ്രയോജനപ്പെടുത്തുന്നു.

## പ്രവർത്തനരീതി
ഉയർന്നു പൊങ്ങാനും പറക്കാനും നിലത്തിറങ്ങാനും കഴിയുന്ന ഈ റോബോട്ടിനെ നിലത്തുനിന്ന് റിമോട്ട് കൺട്രോൾ വഴി തത്സമയം നിയന്ത്രിക്കാം. ശരീരത്തിൽ ഘടിപ്പിച്ച മോട്ടോറിന്റെ സഹായത്താൽ ചിറകടിച്ചാണ് സ്മാർട്ട്ബേഡ് പറക്കുന്നത്. വായുവിൽ ഉയർന്ന് കഴിഞ്ഞാൽ പറക്കലിന്റെ ഗതി വാൽ നിയന്ത്രിക്കും .

## അവലംബം

വർഗ്ഗം:റോബോട്ടുകൾ
സൂര്യകാന്ത് ത്രിപാഠി 'നിരാല'

ആധുനിക ഹിന്ദി സാഹിത്യരംഗത്തെ ഒരു പ്രമുഖ വ്യക്തിത്വമായിരുന്നു **സൂര്യകാന്ത് ത്രിപാഠി 'നിരാല**' (1899 ഫെബ്രുവരി 21). കവി, നോവലിസ്റ്റ്, ഉപന്യാസകാരൻ, കഥാകൃത്ത് എന്നീ നിലകളിൽ ഇദ്ദേഹം ശ്രദ്ധേയനായിരുന്നു. 
## ജീവിതരേഖ
ബംഗാളിലെ മേദിനിപ്പൂരിലെ മഹിഷാദൾ എന്ന പട്ടണത്തിൽ 1899 ഫെബ്രുവരി 21ന് ജനിച്ചു. സൂരജ് കുമാർ എന്നായിരുന്നു അദ്ദേഹത്തിന്റെ ചെറുപ്പത്തിലെ പേര്. പ്രാഥമിക വിദ്യാഭ്യാസം മേദിനിപ്പൂരിലെ ബംഗാളി മാധ്യമത്തിലായിരുന്നു. മെട്രിക്കുലേഷൻ പാസ്സായതിനുശേഷം നിരാല ലഖ്നൗവിൽ വരുകയും, തുടർന്ന് ഉന്നാവ് ജില്ലയിൽ താമസമാക്കുകയും ചെയ്തു. ഈ കാലയളവിൽ ഒട്ടനവധി പ്രസാധകർക്കുവേണ്ടി അദ്ദേഹം ജോലി ചെയ്തു. സാമ്പത്തിക പ്രതിസന്ധിയുടേതായ പ്രസ്തുത കാലയളവിൽ ഉപജീവനത്തിനുവേണ്ടി പ്രസ്സുകളിലെ പ്രൂഫ് റീഡറായും ജോലി ചെയ്തിട്ടുണ്ട്. 'സമന്വയ്', 'മത്വാലാ', 'സുധ' എന്നീ ആനുകാലിക പ്രസിദ്ധീകരണങ്ങളുടെ പത്രാധിപനായിരുന്നു. 1961 ഒക്ടോബർ 15ന് അലഹബാദിൽ വച്ച് അന്തരിച്ചു.

## രചനകൾ
### കവിതകൾ സ്നേഹനിർച്ച

### നോവലുകൾ
* അപ്സരാ
* അൽകാ
* പ്രഭാവതി
* നിരുപമ
* ചമേലി
* ചോടീ കി പകഡ്
* കാലേ
* കർനാമേം
* ദിവാനോ കി ഹസ്തി

### കഥകൾ
* ചാതുരി
* ചമാർ
* സുകുൽ കി ബീവി
* സഖി
* ലിലീ
* ദേവി

### ഉപന്യാസങ്ങൾ

### വിവർത്തനങ്ങൾ
## അവലംബം

വർഗ്ഗം:ഹിന്ദി സാഹിത്യകാരന്മാർ
വർഗ്ഗം:ഹിന്ദി കവികൾ
ലാ­ലൻ ഫക്കീർ

പ­തി­നെ­ട്ടാം നൂ­റ്റാ­ണ്ടിൽ ജീ­വി­ച്ചി­രു­ന്ന ബാ­വുൽ ഗാ­യ­ക­നാണ് **ലാ­ലൻ ഫക്കീർ**. ബാ­വു­ളു­ക­ളു­ടെ ബാ­വുൽ എന്ന­റി­യ­പ്പെ­ടു­ന്ന ലാ­ലൻ ഫക്കീർ ഇപ്പോൾ ബം­ഗ്ലാ­ദേ­ശി­ന്റെ ഭാ­ഗ­മായ കു­ഷ്ടി­യ­യി­ലെ നദിയ ജി­ല്ല­യി­ലാ­ണ് ജീ­വി­ച്ചി­രു­ന്ന­ത്. 1774 ജനി­ച്ച ലാ­ലൻ ഫക്കീർ ആയി­ര­ത്തോ­ളം ബാ­വുൾ ഗാ­ന­ങ്ങ­ളാ­ണ് എഴു­തി ചി­ട്ട­പ്പെ­ടു­ത്തി­യ­ത്. ഇതിൽ അറു­നൂ­റോ­ളം പാ­ട്ടു­കൾ മാ­ത്ര­മാ­ണ് കണ്ടെ­ടു­ത്തി­ട്ടു­ള്ള­ത്. ഇപ്പോ­ഴും ബാ­വുൽ ഗാ­യ­കർ പാ­ടു­ന്ന പാ­ട്ടു­കൾ പല­തും ലാ­ലൻ‌ ഫക്കീർ എഴു­തി­യ­വ­യാ­ണ്. ലാലൻ ഫക്കീർ ടാഗോറിനെ ഏറെ സ്വാധീനിച്ചു. ലാലനെ ടാഗോർ വീട്ടിൽ ക്ഷണിച്ചിരുത്തി പാടിച്ചിട്ടുണ്ട്.

## അവലംബം

## പുറംകണ്ണികൾ
* Salomon, Carol (2017) *City of Mirrors: Songs of Lālan Sā̃i*. Edited by Keith Cantú and Saymon Zakaria. Oxford University Press, South Asia Research Series, New York.
* Lalon Fakir: Saint Lalon by Machizo  Documentary on Lalon's Life and Philosophy. (UnnayanTV)
* Lyric of ''pabe samanye ki tar dekha'' in Manipuri translated by Konthoujam Suranjit
* After Lalon video of a reading done by Allen Ginsberg
* http://www.scribd.com/doc/7253135/On-Fakir-Lalon-Shah Farhad mazhar on Fakir Lalon Shah
* http://www.chintaa.com/index.php/chinta/showAerticle/58/english

## ചിത്രശാല

Image:Lalon Mazar by Saef 1.jpg
Image:Lalon Mazar by Saef 2.jpg
Image:Lalon Mazar by Saef 3.jpg
Image:Lalon Mazar by Saef 4.jpg
Image:Lalon Mazar by Saef 5.jpg
Image:Lalon Mazar by Saef 6.jpg
Image:Lalon Mazar by Saef 7.jpg
Image:Lalon Mazar by Saef 8.jpg
Image:Lalon Mazar by Saef 9.jpg
Image:Lalon Mazar by Saef 10.jpg
Image:Lalon's Shrine Bangladesh (10).JPG
Image:Lalon's Shrine Bangladesh (12).JPG
Image:Lalon's Shrine Bangladesh (7).JPG
Image:Lalon's Shrine Bangladesh (6).JPG
Image:Lalon's Shrine Bangladesh (5).JPG
Image:Lalon's Shrine Bangladesh (2).JPG
Image:Lalon's Shrine Bangladesh (3).JPG
Image:Lalon's Shrine Bangladesh (4).JPG



വർഗ്ഗം:ബാവുൾ
വർഗ്ഗം:1772-ൽ ജനിച്ചവർ
വർഗ്ഗം:1890-ൽ മരിച്ചവർ
വർഗ്ഗം:ബംഗ്ലാദേശി സംസ്കാരം
വർഗ്ഗം:ഭക്തിപ്രസ്ഥാനം
അപ്പോകാലിപ്‌സ് നൗ

ഫ്രാൻസിസ് ഫോർഡ് കപ്പോള സംവിധാനത്തിൽ 1979 ൽ പുറത്തിറങ്ങിയ അമേരിക്കൻ ചലച്ചിത്രമാണ് **അപ്പോകാലിപ്‌സ് നൗ**.ഏറ്റവും മികച്ച യുദ്ധസിനിമകളിൽ ഒന്നായി ഇത് ഗണിക്കപെടുന്നു.

## രചന
ജോസഫ് കോൺറാഡിന്റെ *ഹാർട്ട് ഓഫ് ഡാർക്‌നെസ്സ്* എന്ന നോവലിനെ ആസ്പദമാക്കി തിരക്കഥ രചിച്ചത് ജോൺ മില്ലിയസും  ഫ്രാൻസിസ് കപ്പോളയുമാണ്.

## പ്രമേയം

വിയറ്റ്‌നാം യുദ്ധത്തിന്റെ പശ്ചാത്തലത്തിലാണ് കഥ നടക്കുന്നത്.അമേരിക്കൻ ആർമി  ഓഫീസർ ആയ ക്യാപ്റ്റൻ ബെഞ്ചമിൻ വില്ലാർഡ് ആണ് കേന്ദ്ര കഥാപാത്രം .കൂറുമാറിയ ,ഭ്രാന്തമായ സ്വഭാവങ്ങൾ കാണിക്കുന്ന സ്പെഷ്യൽ ഫോഴ്സ് കേണൽ വാല്ട്ടെർ ഇ കുട്സിനെ വധിക്കുക എന്നതാണ് അയാളെ കംബോഡിയയിൽ എത്തിച്ച ദൌത്യം .
## സ്വാധീനങ്ങൾ
ഹെർസോഗിന്റെ അഗ്വിരെ : ദ റാത്ത് ഓഫ് ഗോഡ് എന്ന സിനിമയുടെ സ്വാധീനം ഈ സിനിമയ്ക്ക് ഉള്ളതായി ചൂണ്ടിക്കനിക്കപെടുന്നു .

## അവാർഡുകൾ
*Academy Award for Best Cinematography (Vittorio Storaro)
*Academy Award for Best Sound (Walter Murch, Mark Berger, Richard Beggs, Nathan Boxer)
*Cannes Film Festival: Palme d'Or
* Golden Globe Award for Best Director (Francis Ford Coppola)
* Golden Globe Award for Best Supporting Actor (Robert Duvall)
* Golden Globe Award for Best Original Score (Carmine Coppola and Francis Ford Coppola)
* National Society of Film Critics Award for Best Supporting Actor (Frederic Forrest)
* David di Donatello Award for Best Director, Foreign Film (Migliore Regista Straniero) (Francis Ford Coppola)
* American Movie Award for Best Supporting Actor (Robert Duvall)
* BAFTA Award for Best Direction (Francis Ford Coppola)
* BAFTA Award for Best Supporting Actor (Robert Duvall)

In 2000, *Apocalypse Now* was selected for preservation in the United States National Film Registry by the Library of Congress as being "culturally, historically, or aesthetically significant".

## ആഖ്യാനം

കപ്പോളയുടെ ആധികാരികമായ സംവിധാനരീതിയുടെ ഉത്തമ ഉദാഹരണം ആണീ ചിത്രം.ക്രമവിരുദ്ധതയിലെ മനോഹാരിത ഏറ്റവും ഭംഗിയായി ആവിഷ്കരിച്ചിരിക്കുന്നു ഈ സിനിമ.

## അഭിനേതാക്കൾ

ക്യാപ്റ്റൻ വില്ലാർഡ് ആയി മാർട്ടിൻ ഷീനും കേണൽ ആയി മർലൺ ബ്രാൻഡോയും അഭിനയിച്ചിരിക്കുന്നു.

### മറ്റ് അഭിനേതാക്കൾ

## റീ റിലീസിംഗ്

2001 ആഗസ്തിൽ ഈ സിനിമയുടെ പുത്തൻ വേർഷൻ *അപ്പോകാലിപ്‌സ് നൗ:റീഡക്‌സ്* എന്ന പേരിൽ റിലീസ് ആയി.ആദ്യരൂപത്തിൽ ഇല്ലാതിരുന്ന 49 മിനിറ്റോളമുള്ള ടെക്‌നികളറിലുള്ള രംഗങ്ങൾ പുതിയ വേർഷനിൽ ഉണ്ട്  .

## അവലംബം


## പുറം കണ്ണികൾ
* 

വർഗ്ഗം:യുദ്ധങ്ങളുമായി ബന്ധപ്പെട്ട ചലച്ചിത്രങ്ങൾ
വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ
ദേശീയ ആരോഗ്യ ദൗത്യം

ഗ്രാമീണ, നഗര പ്രദേശങ്ങളിലെ ആരോഗ്യ സംവിധാനം ശക്തിപ്പെടുത്തുന്നത് ലക്ഷ്യമിട്ട് നാഷണൽ റൂറൽ ഹെൽത്ത് മിഷനും നാഷണൽ അർബൻ ഹെൽത്ത് മിഷനും ചേർത്തു കൊണ്ട് ഇന്ത്യ ഗവൺമെൻ്റ് 2005 ഏപ്രിൽ 5ന് ആരംഭിച്ച പദ്ധതിയാണ് **ദേശീയ ആരോഗ്യ ദൗത്യം**.

## പദ്ധതിയുടെ ലക്ഷ്യങ്ങൾ
* മാതൃ-ശിശു മരണനിരക്ക് കുറയ്ക്കുക.
* സ്ത്രീകളുടേയും ശിശുക്കളുടേയും ആരോഗ്യസംരക്ഷണം.
* പകരുന്നതും അല്ലാത്തതുമായ രോഗങ്ങൾ, ചില പ്രത്യേക നാട്ടിൽ മാത്രം പതിവായികണ്ടുവരുന്ന രോഗങ്ങൾ ഉൾപ്പെടെയുള്ളവ തടയുക.
* സമഗ്രവും സംയോജിതവുമായ പ്രാഥമിക ആരോഗ്യ സംരക്ഷണം സാധ്യമാക്കുക.
* ജനസംഖ്യ നിയന്ത്രിക്കുക, സ്ത്രീ-പുരുഷ അനുപാതം സംതുലിതമാക്കുക.
* തദ്ദേശീയമായി പാരമ്പര്യ ആരോഗ്യസംരക്ഷണ പ്രവർത്തനങ്ങൾ നവീകരിക്കുക.
* പഞ്ചായത്തിരാജ് സ്ഥാപനങ്ങൾക്ക് പൊതുജനാരോഗ്യ സേവനങ്ങൾ നടത്തുന്നതിനും നിയന്ത്രിക്കുന്നതിനും ആവശ്യമായ പരിശീലനം നൽകുക.
* വനിതാ ആരോഗ്യപ്രവർത്തക (ASHA- Accredited Social Health Activist)യുടെ സഹായത്താൽ കുടുംബതലത്തിൽ മുതൽ ആരോഗ്യസംരക്ഷണം പ്രോത്സാഹിപ്പിക്കുക.

വർഗ്ഗം:ഭാരതസർക്കാരിന്റെ ക്ഷേമപദ്ധതികൾ
മൊഹ്സെൻ മഖ്മൽബഫ്

വിഖ്യാതനായ ഇറാനിയൻ ചലച്ചിത്ര സംവിധായകൻ ആണ് ** മൊഹ്സെൻ മഖ്മൽബഫ്** (.തിരക്കഥ രചയിതാവ് ,എഡിറ്റർ എന്ന നിലയിലും അദ്ദേഹം പ്രശസ്തൻ ആണ് .2007 ൽ അദ്ദേഹം ഏഷ്യൻ ഫിലിം അക്കാദമി യുടെ പ്രസിഡന്റ്‌ ആയിരുന്നു .

## ജീവിതരേഖ
## ചലച്ചിത്രങ്ങൾ
## അവലംബം

## പുറം കണ്ണികൾ

*Makhmalbaf Film House  (Official Website of Makhmalbaf's family: Mohsen - Marzieh - Samira - Maysam - Hana)
* Mohsen Makhmalbaf at the Internet Movie Database
*Firouzan Films Iranian Movie Hall of Fame Inductee Mohsen Makhmalbaf 
*[Worlds Transformed: Iranian Cinema and Social Vision](http://taylorandfrancis.metapress.com/(biv4f245ytjn2l45dxkskc55)/app/home/contribution.asp?referrer=parent&backto=issue,6,10;journal,4,20;linkingpublicationresults,1:300215,1)
*Mohsen Makhmalbaf: Retrospective by Donato Totaro (1997)

വർഗ്ഗം:ഇറാനിയൻ ചലച്ചിത്രസംവിധായകർ
ചൂടാറാപ്പെട്ടി

thumb|right|പരിഷത് ചൂടാറാപ്പെട്ടി
കേരളാ ശാസ്ത്ര സാഹിത്യ പരിഷത്തിന്റെ ഒരുല്പന്നമാണ് **ചൂടാറാപ്പെട്ടി**. ഭക്ഷണം പാകം ചെയ്യുമ്പോൾ ഇന്ധനം ലാഭിക്കുന്നതു വഴിയുള്ള ഊർജ്ജ സംരക്ഷണമാണ് ഈ ഉത്പന്നം ലക്ഷ്യം വയ്ക്കുന്നത്. പരിഷത്തിന്റെ ആഭിമുഖ്യത്തിലുള്ള ഗവേഷണ സ്ഥാപനമായ  ഐ.ആർ.ടി.സി. രൂപകല്പന ചെയ്ത് പരിഷത് പ്രൊഡക്‌ഷൻ സെന്റർ വിപണിയിലെത്തിക്കുന്ന ഉല്പന്നമാണ്‌ പരിഷത് ചൂടാറാപ്പെട്ടി. ഊർജ്ജ സം‌രക്ഷണം, ഇന്ധനലാഭം തുടങ്ങിയവയാണ്‌ ഇതിന്റെ പ്രത്യേകതകൾ. തെർമോക്കോൾ ഉപയോഗിച്ചാണ്‌ ഇത് നിർമ്മിച്ചിരിക്കുന്നത്. 50% വരെ ഊർജ്ജം ലാഭിക്കാൻ ഈ ഉല്പന്നം കൊണ്ട് സാധിക്കും

## പ്രവർത്തനം
വെള്ളം 100 ഡിഗ്രി ഊഷ്മാവിൽ നീരാവിയാകുന്നു എന്നതാണ് ഇതിന്റെ പ്രവർത്തന തത്ത്വം. അരി മുതലായ ധാന്യങ്ങളോ, പച്ചക്കറികളോ വെള്ളത്തിലിട്ട് വേവിക്കുമ്പോൾ വെള്ളം തിളച്ചുകഴിഞ്ഞാൽ പിന്നെ ബാക്കി വേകുവാൻ പാത്രത്തിലുള്ള ചൂട് നിലനിർത്തിയാൽ മതിയാകും. പാത്രം കൂടുതൽ ചൂടാക്കിയാൽ കൂടുതൽ വെള്ളം നീരാവിയായി പോകും എന്നല്ലാതെ യാതൊരു ഗുണവുമില്ലെന്ന് മാത്രമല്ല ധാരാളം ഊർജ്ജം നഷ്ടമാവുകയും ചെയ്യും. അരി വേകുവാൻ ഏകദേശം ഒരുണിക്കൂർ വേണം. വെള്ളം തിളയ്ക്കുവാൻ പതിനഞ്ച് മിനിട്ട് മതിയാകും. ഭക്ഷം പാകം ചെയ്യുമ്പോൾ വെള്ളം തിളച്ചുകഴിഞ്ഞ് അത് പാത്രത്തോടുകൂടി മൂടി ചൂടാറാപ്പെട്ടിയിലാക്കിയാൽ ചൂടാറാപ്പെട്ടി അതിനുള്ളിലെ തിളച്ച വെള്ളത്തിന്റെ ചൂട് നഷ്ടപ്പെടാതെ നിലനിർത്തും. ഇങ്ങനെ ഏകദേശം മുക്കാൽ മണിക്കൂറുകൊണ്ട് ഭക്ഷണം തയ്യാറായികിട്ടും. പണ്ടുകാലത്ത് മലയാളികൾ അരിവേവിക്കുന്നതിനായി ഉപയോഗിച്ചിരുന്ന കച്ചിപ്പെട്ടി എന്ന സംവിധാനത്തിന്റെ പരിഷ്കൃത രൂപമാണിത്. 

**==ഉപയോഗങ്ങൾ==**
*അരിയും പച്ചക്കറികളും വേവിക്കൽ
*ഭക്ഷണം ചൂടാറാതെ സൂക്ഷിച്ച് വയ്ക്കൽ

## അവലംബം


വർഗ്ഗം:കേരള ശാസ്ത്രസാഹിത്യ പരിഷത്തിന്റെ ഉല്പന്നങ്ങൾ
അജ്ഞാത കർതൃകം

ഏതെങ്കിലും ചൊല്ലുകൾ, കവിതകൾ, കഥകൾ, ലേഖനങ്ങൾ, തുടങ്ങി ആരു രചിച്ചതാണെന്നറിയാത്ത കൃതികളെ **അജ്ഞാത കർതൃകങ്ങൾ** എന്നു പറയുന്നു. അറിയപ്പെടാതെ പോയ കർത്താക്കൾ, പേരു വെളിപ്പെടുത്താത്ത രചയിതാക്കൾ, തുടങ്ങിയവരാണ് ഇത്തരം കൃതികൾ രചിച്ചതെന്നു കരുതപ്പെടുന്നു.

## ഉദാഹരണം
ഇന്ന് നിലവിലുള്ള പല ചൊല്ലുകളും ആരു രചിച്ചെന്നോ ഉണ്ടാക്കിയെന്നോ അറിവില്ല.

വർഗ്ഗം:സാഹിത്യം
കടവ്

പുഴ, അരുവി, തടാകം തുടങ്ങിയ ജലസ്രോതസ്സുകളുടെ കര ഭാഗം. ആളുകൾ യാത്രയ്ക്കും ചരക്കു കയറ്റിറക്കത്തിനും വേണ്ടി ഉപയോഗിക്കുന്ന ഭാഗമാണ്  ഇത്. കടത്ത്  കേന്ദ്രങ്ങൾ എന്ന അർത്ഥത്തിലാണ്    ഈ   പദം ഉപയോഗിച്ചു  പോരുന്നത്. തോണികൾ കരയ്ക്ക് അടുക്കുന്ന ഭാഗം എന്ന് അർത്ഥം  പറയാം.

വർഗ്ഗം:കരപ്രദേശങ്ങൾ
അരിവാൾ

ഒരു തരം വളഞ്ഞ കത്തിയാണ്  **അരിവാൾ**. കൊയ്ത്തിനും  കാടുകൾ വെട്ടിത്തെളിക്കാനും ഉപയോഗിക്കുന്നു. കർഷകരുടെ പ്രതീകം  എന്ന നിലയിൽ അരിവാൾ ചിഹ്നം ഉപയോഗിക്കാറുണ്ട് .

## പുറംകണ്ണികൾ
*http://www.all.biz/en/buy/goods/?group=1057524

വർഗ്ഗം:പണിയായുധങ്ങൾ
ഇടവിളക്കൃഷി

[thumb|250px|[ചെണ്ടുമല്ലി തെങ്ങിൻതോപ്പിൽ കൃഷി ചെയ്തിരിക്കുന്നു.]]
ഒരു കൃഷി ഉള്ളപ്പോൾ തന്നെ അതേ നിലത്തിൽ മറ്റൊരു കൃഷി ചെയ്യുന്ന കൃഷിരീതിയാണ് **ഇടവിളക്കൃഷി**. ഒന്നോ അതിലധികമോ വിളകൾ ഒന്നിച്ചു ചെയ്യാം ഈ രീതിയിൽ. ജൈവകൃഷിരീതി പ്രോത്സാഹിപ്പിക്കുന്നതോടൊപ്പം വിളവു കൂട്ടുക എന്ന ലക്ഷ്യം വെച്ചാണ് ഈ കൃഷിരീതി കൈക്കൊള്ളുന്നത്. കുറ്റിപ്പയർ, ചെണ്ടുമല്ലി, വാഴ, പച്ചക്കറി പോലുള്ളവ വിളകൾ  തെങ്ങും തോപ്പുകളിൽ സാധാരണ കണ്ടുവരുന്ന ഇടവിളകളാണ്. മിക്കപ്പോഴും ദീർഘകാല ഹ്രസ്വകാല വിളകൾ സമ്മിശ്രമായായിരിക്കും കൃഷി ചെയ്യുന്നത്. തക്കാളിയും കാപ്പിയും ഇടവിളചെയ്യാം.

## ഇതും കാണുക
*മാറ്റക്കൃഷി
*കോണ്ടൂർ കൃഷി
*പുനം കൃഷി

## അവലംബം


## പുറത്തേക്കുള്ള കണ്ണികൾ

വർഗ്ഗം:കൃഷിരീതികൾ
വർഗ്ഗം:കാർഷിക വനശാസ്ത്രം
ക്യാച്ച്-22

പ്രസിദ്ധ അമേരിക്കൻ സാഹിത്യകാരൻ ആയ ജോസഫ്‌ ഹെല്ലർ എഴുതിയ നോവൽ ആണ് **ക്യാച്ച്-22 **.1953 ൽ ആണ് പുസ്തകം എഴുതി തുടങ്ങിയതെങ്കിലും  1961 ൽ ആണ് പുറത്തിറങ്ങിയത്.ആക്ഷേപ ഹാസ്യ ശൈലിയിൽ എഴുതപ്പെട്ട ചരിത്ര നോവൽ ആണിത് .
രണ്ടാം ലോകമഹായുദ്ധം ആണീ നോവലിന്റെ പശ്ചാത്തലം .ഇരുപതാം നൂറ്റാണ്ടിലെ ഏറ്റവും മികച്ച സാഹിത്യക്യതികളിൽ ഒന്നായി  ഈ ഗ്രന്ഥം കണക്കാക്കപ്പെടുന്നു  .

## പ്രമേയം

## അവലംബം


## പുറം കണ്ണികൾ
* Librarything.com with many photos of other ''Catch-22'' covers
* Photos of the first edition of Catch-22
* Catch-22 as a figure of speech
* ''Catch-22'' study guide &nbsp;– analysis, themes, quotes, and teaching guide

വർഗ്ഗം:ഇംഗ്ലീഷ് നോവലുകൾ
വർഗ്ഗം:അമേരിക്കൻ സാഹിത്യം
വർഗ്ഗം:ആവിഷ്കാര സ്വാതന്ത്ര്യം
ബോസ്കോ പുത്തൂർ

സീറോ മലബാർ സഭയിലെ മെൽബൺ രൂപതയുടെ മുൻമെത്രാനാണ് **മോൺ ബോസ്കോ പുത്തൂർ**. സഭയുടെ  ചരിത്രത്തിൽ ആദ്യമായി നിയമിതനായ കൂരിയ മെത്രാനുമായിരുന്നു ഇദ്ദേഹം. ഇദ്ദേഹം മംഗലപ്പുഴ സെന്റ് ജോസഫ് പൊന്തിഫിക്കൽ സെമിനാരിയുടെ റെക്ടറായിരുന്നു. എറണാകുളം അങ്കമാലി അതിരൂപതയുടെ മെത്രാപ്പോലീത്തയായിരുന്ന മാർ വർക്കി വിതയത്തിലിന്റെ മരണാന്തരം അതിരൂപതയുടെ ഭരണചുമതല ഇദ്ദേഹത്തിനായിരുന്നു .

## ജീവിതരേഖ
തൃശ്ശൂർ ജില്ലയിൽ തൃശൂർ അതിരൂപതയിലെ പറപ്പൂർ ഇടവകയിൽ 1946 മേയ് 28-ന് ജനിച്ചു. 1971 മാർച്ച് 27-ന് പൗരോഹിത്യം സ്വീകരിച്ച് ബോസ്കോ ആലുവയിലും റോമിലുമായി പഠനം പൂർത്തിയാക്കി. ദൈവശാസ്ത്രത്തിൽ ഡോക്ടറേറ്റ് കരസ്ഥമാക്കി. ആലുവ മംഗലപ്പുഴ സെമിനാരിയിൽ പ്രൊഫസറായി സേവനമനുഷ്ഠിച്ചിരുന്നു. തൃശൂർ അതിരൂപത വികാരി ജനറൽ, മൗണ്ട് സെന്റ് തോമസിൽ ലിറ്റർജിക്കൽ റിസേർച്ച് സെന്റർ എക്‌സ്‌ക്യൂട്ടീവ് ഡയറക്ടർ എന്നീ പദവികളും ഇദ്ദേഹം വഹിച്ചിരുന്നു. 

## അവലംബം

വർഗ്ഗം:1946-ൽ ജനിച്ചവർ
വർഗ്ഗം:മേയ് 28-ന് ജനിച്ചവർ
വർഗ്ഗം:സിറോ-മലബാർ സഭയുടെ ബിഷപ്പുമാർ
വർഗ്ഗം:തൃശ്ശൂർ ജില്ലയിൽ ജനിച്ചവർ